Velika gužva na granici Bugarske i Grčke: Kilometarske kolone vozila - Novinari Online\nVelika gužva na granici Bugarske i Grčke: Kilometarske kolone vozila\nNa bugarsko-grčkom graničnom prelazu Kulata-Promahono, koji je i jedini prelaz na kojem državljani Srbije i Evropske unije mogu da ulaze u Grčku, u četvrtak je čekalo oko hiljadu automobila i 300 kamiona, a kolona je bila duga gotovo sedam kilometara.\nI danas situacija nije mnogo bolja, a i narednih dana se očekuju gužve jer je prelaz Evzoni zatovren do daljeg.\nIzveštači Tanjuga nakon višesatnog čekanja dobili su dozvolu da zabeleže kamerom kakva je situacija na tom prelazu.\nBugarska policija je raspoređena na više punktova na autoputu desetak kilometara pre granice, te usmerava automobile kako bi se sprečio saobraćajni haos na tom prelazu i automobili se propuštaju samo u jednu traku.\nPrimetni su automobili registarskih oznaka zemalja Evropske unije, Poljske, Rumunije, Mađarske, veliki broj automobila srpskih registarskih oznaka, kao i automobili sa ruskim registarskim oznakama.\nNa ulazu u Bugarsku granična policija zahteva da se popuni formular na kome se navode lični podaci, mesto polaska, krajnja destinacija, a putnici potpisuju da prihvataju ličnu odgovornost u slučaju zaraženosti virusom Kovid19 i karantin od 14 dana.\nPutnici su izveštačima Tanjuga rekli da je na ulazu u Grčku takođe neophodno popuniti formular s podacima o tačnoj adresi boravka tokom letovanja.\nNa prelazu Kulata-Promahona grčki medicinari vrše nasumična testiranja na virus Kovid19.\nKako je ranije rečeno Tanjugu, jedino na ovom prelazu postoji adekvatna medicinska oprema za zaštitu i prevenciju od širenje virusa, a u skladu sa preporukama EU.\nBugarska granična policija očekuje još veće gužve na ovom prolazu tokom narednih dana.\nNa grčko-makedonskoj granici Bogorodica-Evzoni prethodna dva dana je vraćeno ukupno 780 državljana Srbije, koje su preusmereni na bugarsko-grčki prelaz Kulata-Promahono, navodi se u podacima makedonskog MUP.\nEvzoni najveći grčki granični prelaz za građane koji sa severa dolaze drumskim putem u Grčku trenutno ne poseduje neophodnu opremu za testiranju na zaraženost virusom Covid-19, za razliku od prelaza Promahonos, i to je jedan od razloga zašto je prelaz zatvoren.\nPrethodni tekstEU obezbeđuje dodatnih 100 zdravstvenih radnika za borbu protiv COVID-19 širom Srbije\nSledeći tekstSrbija u nedelji maksimuma zaraze: Proglašena vanredna situacija u Beogradu


Poziv Vladi FBiH da prestane sa uništavanjem firme „Zrak“ i da upravljanje tom firmom prepusti Općini Novi Grad - Index.ba\nPoziv Vladi FBiH da prestane sa uništavanjem firme „Zrak“ i da upravljanje tom firmom prepusti Općini Novi Grad\nIz Općine Novi Grad Sarajevo uputili su poziv Vladi FBiH da prestane sa uništavanjem firme „Zrak“ i da upravljanje tom firmom prepusti Općini Novi Grad.\n– JP Elektroprivreda Bosne i Hercegovine isključila je struju firmi namjenske industrije „Zrak“ d.d., u četvrtak, 5. maja, a radnici ove firme poslani su kućama.\nElektroprivreda BiH pripada istom resoru Federalnog ministarstva energije, rudarstva i industrije, kao i firma „Zrak“ d.d, jedina firma namjenske u općini Novi Grad Sarajevo.\nOpćina Novi Grad Sarajevo i ranije je upozoravala na maćehinski odnos Vlade FBiH prema ovom preduzeću, ali nažalost nije bilo nikakvih reakcija ni pokušaja od strane Vlade da se toj firmi pomogne.\nPrije svega vrijedi napomenuti i to da je firma „Amko Komerc“ d.o.o. koja pod zakup koristi dio prostora nekadašnje firme „Zrak od oko 5.000 kvadrata, prije nekoliko dana izvršila odvajanje svog priključka električne energije, što je vrlo upitno na koji način je to moguće bilo izvesti, obzirom da se radi o zakupcu, te je nakon toga isključena struja firmi „Zrak“ d.d.\nSmatramo da sa cijelim scenarijem uništavanja firme „Zrak“ ima veze i činjenica da je prije dvije godine potpisan ugovor između firmi „Zrak“d.d. i „ŽGP“ d.d., građevinske firme koja je u vlasništvu fondova čiji su vlasnici grupacija Selimović, a koja je prisutna u brojnim drugim privatizacijama u BiH, te na osnovu navedenih informacija možemo naslutiti šta su razlozi zbog kojih se ide u uništavanje nekadašnjeg giganta namjenske industrije.\nOpćina Novi Grad Sarajevo poziva Vladu Federacije Bosne i Hercegovine da preuzme dugovanja prema bivšim i sadašnjim radnicima firme nastalim u proteklim godinama, a da upravljanje firmom prepusti Općini Novi Grad kako bi se pokušala spasiti nakon više od 75 godina tradicije u ovoj oblasti.\nFirma „Zrak“ d.d., jedina firma koja proizvodi optičke elemente i nišanske sprave za namjensku industriju na prostoru države BiH, ali i nekadašnje države Jugoslavije, dovedena je do samog gašenja, a prema svemu sudeći radi se o koordiniranoj akciji Vlade FBiH koja ima za cilj takav ishod.\nVidimo da se Vlada FBiH bavi i drugim fabrikama koje uspješno rade poput Ginexa u Goraždu i nastoji ih na svaki način dovesti u situaciju u koju je već dovela „Zrak“, „BNT“, „Vitezit“ iz Viteza, koji je uništen, stoji u Saopćenju.\nPrethodni članakIVICA PULJIĆ: Želim čestitati plemenitim građanima BiH koji plaćaju putovanja za Tegeltiju i 10 ljudi iz njegove pratnje\nNaredni članakU sarajevskoj Ferhadiji postavljena spomen-ploča istaknutim umjetnicima


Dinar nije u kolapsu – Nadlanu.com\nDinar nije u kolapsu\nObjavljeno 24. maja 2012. / 19:46:58\nBEOGRAD, 24. maja 2012. (Beta) – Guverner Narodne banke Srbije Dejan Šoškić izjavio je u četvrtak da dinar nije u kolapsu, kako se to čuje u javnosti, ali je istakao da je potrebno što pre formirati vladu i nastaviti reforme.\n“Ne, to nije kolaps, u pitanju je period od četiri meseca, a pad od 10 odsto. Pad vrednosti dinara nije neobičan za valutni režim u kome se nalazimo. To je normalan podsticaj valutnog režima u kome smo”, rekao je Šoškić upitan o slabljenju dinara i jačanju evra koji je iznad 115 dinara.\nŠoškić je rekao da je na sastanku sa novoizabranim predsednikom Srbije Tomislavom Nikolićem ukazao da je potrebno što pre formirati vladu.\n“Želeo sam predsednika da upoznam kako NBS vidi ekonomsku situaciju u zemlji. On je razumeo našu argumentaciju. U ovom trenutku nešto što ne bi odgovaralo je odlugovlačenje procesa formiranja vlade”, rekao je Šoškić.\nGuverner NBS je rekao da će Srbija morati da uravnoteži svoje prihode i rashode za šta će kako je naveo biti potrebna i poreska reforma ili poboljšanje naplate poreza, smanjenje sive ekonomije i pažljivo trošenje svakog dinara poreskih obveznika.\nŠoškić je rekao da su devizne rezerve Srbije 10,4 milijarde evra i da NBS još ima prostora za intervencije na deviznom tržištu, ali je ukazao da to ne može biti dugoročna politika već da su potrebne mere nove vlade.\nBekvalac još godinu dana u Novom Pazaru\nKonte u Juventusu do 2015. godine


GV: Osnovan Savet za bezbednost saobraćaja | Ritam Grada - vesti Kragujevac\nGradsko veće Kragujevca je donelo odluku o osnivanju Saveta za kooridinaciju poslova bezbednosti saobraćaja na putevima. Savet ima 19 članova, predsednik je gradonačelnik Radomir Nikolić, a zamenik predsednika Vladimir Maksimović član Gradskog veća za komunalne delatnosti, ravnomerni i održivi razvoj.\nPored analize stanja bezbednosti saobraćaja na području grada, zadatak Saveta je da prati i predlaže mere za unapređenje bezbednosti saobraćaja na putevima, sagledava i ocenjuje probleme u bezbednosti saobraćaja sa preciznim određivanjem nadležnosti i odgovornosti na lokalnom nivou, saopšteno je iz Gradske uprave.\nU cilju unapređenja saobraćajnog obrazovanja dece i drugih učesnika u saobraćaju, Savet se obavezuje da obavlja preventivno – promotivne aktivnosti i vodi kampanju o bezbednosti. Savet će zasedati najmanje jednom mesečno, a po potrebi i češće, dok će izveštaj o radu podnositi Gradskom veću najmanje dva puta godišnje.\nGradsko veće dalo je saglasnost i na zaključenje Ugovora o pružanju usluge između grada Kragujevca i Kluba ekstremnih sportova, radi obuke plivanja za decu i mlade iz socijalno ugroženih porodica.\nČlanovi veća utvrdili su predlog rešenja o davanju saglasnosti na izmene i dopune Programa poslovanja Društva sa ograničenom odgovornošću Gradska agencija za saobraćaj, JKP Gradska groblja, JKP Šumadija Kragujevac i uputili odbornicima na razmatranje i odlučivanje. U skupštinsku proceduru upućen je i predlog odluke o davanju saglasnosti na dopunu Statuta ustanove Narodni muzej, koji je odlukom Gradskog veća dobio na korišćenje bez naknade objekat u kome je smešten legat Nikole Koke Jankovića.\nPred odbornicima će se naći i predlog odluke o sprovođenju javnog konkursa za imenovanje direktora JKP Niskogradnja, kao i predlozi Plana detaljne regulacije Institut za strna žita – radna zona Feniks, Ulica Crvenog krsta – naselje Bubanj, Ulica Daničićeva, Pozorišna do Ulice Kneza Mihaila i Dela naselja Dragobraća – potes Slana bara.\nNa sednici je doneta i odluka o pokroviteljstvu 10. Međunarodnog sajma turizma i seoskog turizma koji će biti održan na Šumadija sajmu od 23. do 25. novembra.


SRBIJA I RUSKA FEDERACIJA POTPISALE SPORAZUM O SOCIJALNOJ SIGURNOSTI: Radni staž koji su državljani Srbije ostvarili u Rusiji ulaziće u obračun za ostvarivanje prava na penziju. Dokument važi retroaktivno i omogućava da osobe koje nemaju dovoljno staža osiguranja navršenog primenom svojih nacionalnih propisa, ostvare pravo na penziju na osnovu sabiranja perioda osiguranja ostvarenih u obe države\nSvi koji su nekada radili u Rusiji ili trenutno tamo rade uskoro će moći da svoj rad i naplate, odnosno da ostvare pravo na penziju. Radni staž će ući u obračun penzionog čeka i dobijaće deo penzije iz ove države.\nTo je predviđeno sporazumom između Srbije i Ruske Federacije o socijalnoj sigurnosti, koji je nedavno potpisan i odnosi se na državljane ugovornih strana i članove njihovih porodica koji imaju prebivalište na teritoriji jedne od država.\nU Ministarstvu rada, zapošljavanja, boračkih i socijalnih pitanja kažu da se za sada ne može pretpostaviti koliko će ljudi biti obuhvaćeno ovim sporazumom, jer dokument važi retroaktivno. On omogućava da osobe koje nemaju dovoljno staža osiguranja navršenog primenom svojih nacionalnih propisa, ostvare pravo na penziju na osnovu sabiranja perioda osiguranja ostvarenih u obe države.\n- Veoma je bitno da se za utvrđivanje prava na davanje uzima u obzir i staž osiguranja, koji je, prema pravnim propisima strana ugovornica, navršen pre njegovog stupanja na snagu - kažu u Ministarstvu.\nPrema izveštajima agencija za zapošljavanje dostavljenih Nacionalnoj službi, u 2016. godini je 1.783 naših građana zaposleno u Ruskoj Federaciji. Takođe, u 2016. godini ih je 1.346 upućeno na rad u ovu državu, a planira se i zaključivanje sporazuma između ruske i srpske vlade o privremenom zapošljavanju građana jedne na teritoriji druge države. Ovi podaci međutim, nisu apsolutno precizni, pošto se statistika radi na šest meseci, a veliki broj naših ljudi se i ne prijavi prilikom odlaska na rad u inostranstvo.\nZa dva do tri meseca svi detalji sporazuma biće završeni, a on će se odnositi na one koji će tek raditi u toj zemlji, kao i na državljane Ruske Federacije koji su svojim radom stekli penzioni osnov na teritoriji Srbije.\nMinistarstvo rada planira zaključivanje sporazuma o socijalnom osiguranju sa još nekoliko država. Najbliži potpisivanju su Rumunija, Australija, Kvebek, Grčka, Kina, Ukrajina, kao i novi sporazum sa Francuskom.


Stepen zaštite intelektualne svojine u Srbiji smanjen je dosadašnjim neadekvatnim propisima zbog čega je neophodno što pre izmeniti Zakon o autorskom i srodnim pravima("Sl. glasnik RS", br. 104/2009, 99/2011 i 119/2012 - dalje: Zakon), složili su se učesnici skupa na tu temu organizovanog u Privrednoj komori Srbije (PKS).\nOni su imali i zamerku na to što je javna rasprava o Nacrtu zakona o izmenama i dopunama Zakona o autorskom i srodnim pravima održana još u decembru 2013. godine, a taj propis još uvek nije usvojen.\nPredsednik PKS Marko Cadež istakao je da bi se donošenjem tog, izmenjenog zakona, koji je u proceduri, otklonile primedbe Evropske komisije, koje su, dodao je, ujedno i primedbe domaće struke na sada važeća rešenja.\nEK je upozorila da poslednje izmene Zakona iz 2012. nisu u skladu sa zakonodavstvom EU i međunarodnim konvencijama, naveo je Cadež na panel diskusiji "Zaštita autorskog i srodnih prava - savremeni zakon kao podsticaj kreativnoj industriji".\nOn je rekao da posebnu pažnju treba posvetiti zaštiti intelektualne svojine i borbi protiv piraterije, ukazavši da je sve veći značaj i uticaj industrija zasnovanih na autorskom i srodnim pravima na privrednu sliku Srbije, a njihovo učešće u bruto-domaćem proizvodu (BDP) i izvozu je sve značajnije.\nDirektor Organizacije muzičkih autora Srbije (SOKOJ), Aleksandar Kovačević, naveo je da su izmenama Zakona iz 2012. uvedene dve "potpuno neverovatne stvari" - ograničenje u maksimalnoj naknadi koja se plaća organizacijama i izuzimanju nekih kategorija od obaveza plaćanja autorskih naknada.\nKovačević je ocenio da je promašen cilj zaštite socijalno ugroženih kategorija, jer su sada na primer, plaćanja naknada oslobođeni saloni lepote kao zanatske radnje.\nČlan Upravnog odbora Organizacije prizvođača fonograma Srbije, Slobodan Nešović, istakao je da investitori u kreativnu industriju moraju biti zaštićeni kao bilo koji drugi investitor koji dolazi u Srbiju.\nOn je rekao da ta grana ne zahteva da se ulažu milijarde, ali stvara privredni rast i zapošljava ljude, kao što jedna pesma i stotinu godinu posle stvaranja donosi prihod.


Sjajne vijesti za Novaka Đokovića stigle su sinoć sa turnira u Indijan Velsu, gde je Grigor Dimitrov poslije velikog preokreta, u osmini finala srušio favorizovanog Danila Medvedeva.\nFOTO: DepositPhotos / BoskoJr\nNa ovaj način bugarski teniser je zaustavio Medvedeva u pohodu na prvo mesto na ATP listi, koje mu se smiješilo u slučaju osvajanja turnira u "kalifornijskoj pustinji" i pomogao Đokoviću da nastavi impresivan niz vladavine, piše Srpska Info.\nOvo praktično znači da Novak Đoković ni na koji način ne može da izgubi zvanje najboljeg na svijetu, barem do 22. novembra, a kako stoje stvari na putu je da i ovu kalendarsku godinu okonča kao prvi reket planete.\nTime bi Novak oborio još jedan rekord i ispisao istoriju tenisa, pošto bi mu 2021. godina bila ukupno sedma koju je završavao na vrhu ATP liste, a to do sada nije polazilo za rukom nijednom teniseru.\nProšle godine naš as je izjednačio dostignuće Pita Samprasa, koji je šest puta uspijevao da sezonu završi kao najbolji na svetu, a sada ima veliku šansu da to i nadmaši. Sve što mu je za to potrebno je jedan dobar rezultat do kraja godine, a to bi recimo bilo finale Mastersa u Parizu, za koji je Novak prijavio učešće.


„Čitanje Italije“ u Nišu | Arhipelag\n„Čitanje Italije“ u Nišu\nBeograd, 8. aprila 2019. – Prezentacija dvotomne antologije Čitanje Italije 1-2 održaće se u utorak 9. aprila s početkom u 17 časova u Univerzitetskoj biblioteci „Nikola Tesla“ u Nišu.\nU razgovoru učestvuju Paola Kordone, ataše za kulturu i zamenik direktora Italijanskog instituta za kulturu u Beogradu, koja će govoriti i o aktivnostima Instituta, i Gojko Božović, direktor i glavni urednik Arhipelaga.\nPosvećena reprezentativnom predstavljanju savremene italijanske književnosti, dvotomna antologija Čitanje Italije plod je višegodišnje saradnje Italijanskog instituta za kulturu u Beogradu i Izdavačke kuće Arhipelag. Prvi tom, objavljen 2016. godine, sadrži izbor iz savremene italijanske proze, dok drugi tom, objavljen 2017. godine, nudi prikaz savremene italijanske esejistike. U razgovoru će biti predstavljena i panorama savremene italijanske poezije Čuvari razlika koju je objavio Arhipelag 2018. godine uz podršku Italijanskog instituta za kulturu u Beogradu.\nPrezentaciju organizuje Italijanski institutu za kulturu u Beogradu u saradnji sa udruženjem Mladi ambasadori, Univerzitetskom bibliotekom „Nikola Tesla“ iz Niša i Arhipelagom u okviru manifestacije 140 proleća.


"Pozivam poslodavce da ne otpuštaju radnike, da se strpe jer ovo neće doveka da traje. Da sa jedne strane budemo humani i solidarni, ali nažalost takve stvari se dešavaju, postoje zanimanja u kojima danas nema posla i mi smo organizovali već od danas da Nacionalna služba za zapošljavanje elektornskim putem prima prijave svih onih koji su ostali bez posla i da na taj način ostvare pravo na nadoknadu koja im pripada", rekao je Đorđević gostujući na TV Pink.\nPrema njegovim rečima, preciznije informacije imaće već danas kada krene online prijava, mada već imaju prijave radnika zbog otpuštanja.\n"Inspektorat rada će na osnovu prijava proveravati gde su radnici otpušteni, a da nije u skladu sa zakonom i preduzimati mere. Postoje zakonski vidovi kako da se rad dovede u zakonski okvir, plaćeno odsustvo, smenski rad, rad od kuće, ali radnici ne mogu da budu poslati na neplaćeno, ukoliko se ne sloe sa tim", istakao je.\n"Ne možemo da reagujemo pojedinačno, da li je neko zakonito ili nezakonito dobio otkaz, evidentiraćemo ga u Nacionalnoj službi, a kad ovo sve prođe, za mesec- dva preduzećemo sve prema tim poslodavcima i biće objavljena lista svih onih koji krše zakon i biće evidentirani", naveo je ministar.\nĐorđević je apelovao na sve one koji su samoizolaciji da uzmu rešenje od Ministarstva ili MUP-a, da imaju papir, što zbog zloupotrebe onih koji ne žele da rade, što zbog toga da to poslodavci ne bi mogli da zloupotrebe i pravno gledano budu u pravu i daju otkaz.\nKada su u pitanju primedbe građana da pošte nisu htele da isplaćuju novac, Đorđević je naveo da su se u poštama plašili da će veliki broj ljudi u ekspoziturama ugroziti svoje i zdravlje njihovih zaposlenih, ali da danas imaju sastanak i da će se sve to rešiti.\n"Isto važi i za penzije. Imamo par modela, prezentovaćemo Vladi i Kriznom štabu i videćemo koji ćemo da primenimo. Osnovni zadatak je da sve bude bezbedno i da ljudi ostvare svoja prava. Takođe, biće isplaćena i razlika za vojne invalide, samo čekamo da neke opštine još pošalju podatke i molim ih da to urade što pre, da ne ide na 'njihovu dušu", kazao je Đorđević.\nOno što je najvažnije, poručio je, jeste da para ima i da niko neće ostati uskraćen".\nMinistar je rekao da danas ima sastanak sa jednom velikom kompanijom, za koju su stigle primedbe da ne štiti adekvatno svoje radnike i da će ponuditi pomoć.\n"Građani mogu da se za svaki problem jave na društvenim mrežama, na svako pitanje ću odgovoriti ili proslediti nadležnima. Vajber kanal imam za komunikaciju sa gerontološkim centrima, a danas se otvara i poseban Vajber kanal Ministarstva, gde će građani moći da se prijave i da dobijaju sve informacije", poručio je Đorđević.\nPrva polovina ove godine donela je nastavak pobune građana u Francuskoj, odnosno "gomile" ljudi na ulicama koji traže veće plate i penzije usred rastuće nejednakosti u bogatstvu. Ali za najbogatije građane te zemlje, prvih šest meseci ove godine bilo je ispunjeno velikim bogatstvom.


Web stranica Vlade TK - Aktivnosti na poboljšanju strateškog dokumenta u borbi protiv nasilja u porodici\nDonošenje Strategije za prevenciju i borbu protiv nasilja u porodici predviđeno je Zakonom o zaštiti od nasilja u porodici i Zakonom o razvojnom planiranju i upravljanju razvojem u FBiH. Pošto su za potrebe izrade Strategije planirane rasprave u svim kantonima, današnja je organizovana u saradnji sa Gender Centrom Federacije BiH kao koordinatorom izrade strateškog dokumenta.\nPrema riječima stručne savjetnice u Ministarstvu za rad, socijalnu politiku i povratak Suade Selimović „namjera je unaprijediti tekst strategije shodno potrebama korisnika sa specifičnostima TK i uvrstiti realne mjere koje je moguće realizirati a koje će rezultirati unaprjeđenjem položaja žena i djece u riziku od nasilja i žrtava nasilja".\nStručni savjetnik u Gender centru Vlade FBiH Zlatan Hrnčić smatra da dokument predstavlja kontinuitet strateškog i sveobuhvatnog djelovanja u oblasti prevencije i postupanja u slučajevima nasilja u porodici dok Elvir Čamđić i Centra za socijalni rad Banovići, javnu raspravu vidi kao priliku za razmjenu iskustava koja će voditi ka boljim mjerama i smanjenju nasilja u prodici.\nOvom je prilikom je naglašeno da se od nadležnih institucija očekuje budnost i pravovremeno reagovanje a prema zakonskim propisima ali i Istanbulskoj konvenciji one imaju obavezu da obezbijede mjere prevencije i podrške žrtvama nasilja jer postoje sankcije, ne samo za počinitelje, nego i za nadležne institucije.\nVive žene su, prema riječima predsjednice UG Vive Žene Jasne Zečević, kao i svake godine bile uključene u izradu Strategije koju radi Federalna vlada ali da se pokazalo da uvijek postoje prepreke u provođenju od slučaja do slučaja i da je stalno potrebno raditi na poboljšanju.\n„Mi pratimo sve što se radi jer smatramo da ova strategija treba nekako da poboljša sistem zaštite i svaki put kada se radi mi otkrivamo neke nove stvari i nove nedostatke u zakonskoj regulativi. Mislim da smo ovaj put uspjeli zajedno sa ostalim nevladinim organizacijama koje su bile uključene da obratimo pažnju na to da krajni korisnik, žrtva nasilja dobije što bržu efikasniju pomoć koja treba da se pruži u tom momentu", kazala je ovom prilikom Zečević.


Za održavanje Vojničkog groblja „Mali Zejtinlik“ 70.000 KM | Palelive.com\nZahvalnost Viškoviću na donaciji za rekonstrukciju glinske Spomen-kosturnice\nSutra počinje vakcinacija trećom dozom protiv korone\nPočetna Regija Istočno Sarajevo Za održavanje Vojničkog groblja „Mali Zejtinlik“ 70.000 KM\nZa održavanje Vojničkog groblja „Mali Zejtinlik“ 70.000 KM\nISTOČNO SARAJEVO – Nacrtom budžeta Grada Istočno Sarajevo za 2018. godinu planirano je da bude obezbijeđeno 50.000 KM za održavanje Vojničkog spomen-groblja `Mali Zejtinlik` na Sokocu, jednog od najvažnijih spomen – obilježja iz odbrambeno-otadžbinskog rata, rekao je gradonačelnik Istočnog Sarajeva Nenad Vuković.\nVyković je dodao da je planirano i izdvajanje 20.000 KM za investicije jer je, kako je naglasio, potrebno realizovati neke projekte da bi taj prostor bio kompletiran.\n„Grad planira da izdvoji i 30.000 KM za nastavak izgradnje spomen-obilježja na Veljinama, za šta će i opština Istočna Ilidža izdvojiti određena sredstva“, rekao je Vuković novinarima u pauzi današnje sjednice Odbora boračkih organizacija Sarajevsko-romanijske regije u Istočnom Sarajevu.\nPrema njegovim riječima, sredstva su planirana i za izradu projektne dokumentacije za Muzej odbrambeno-otadžbinskog rata 1992 – 1995. godine koji će, najvjerovatnije biti izgrađen na Palama, rodnom mjestu Republike Srpske.\n„Nakon dugih analiza u gradu Istočno Sarajevo i sa Boračkom organizacijom došli smo do zaključka da se mora pristupiti izradi projektne dokumentacije da bi znali šta želimo i koliko bi novca to zahtijevalo“, rekao je Vuković.\nOn kaže da je za tu namjenu planirano 10.000 KM i te da će sa prvim proljećnim danima biti raspisan konkurs za izbor firme koja može da uradi kvalitetan projekat za muzej na Palama.\nVuković je naglasio i da grad Istočno Sarajevo vodi brigu o boračkoj populaciji, te da se s pravom može ocijeniti da je dobar, pošten i zadovoljavajući odnos organa Boračke organizacije i rukovodstva grada.\nOn je naveo da gradske vlasti redovno izdvajaju sredstva za dopunska prava boraca koja će, kao i ove, u narednoj godini iznositi 150.000 KM.\n„Planirana sredstva i isplate borcima kojima je to najpotrebnije vrše se u skladu sa procjenama komisija opštinskih boračkih organizacija i sve što je planirano Grad i realizuje“, naveo je Vuković.\nPrethodni članakKampanja „Ako misliš piti, vozač nemoj biti“\nNaredni članakFormirati donorsku mrežu u Srpskoj\nPronađena i sankcionisana lica koja su pucala u Istočnoj Ilidži\nSajamski dani i popusti do 70 odsto od 20. do 30. oktobra


U Srbiju dolaze da rade stranci - 381 vesti\nU Srbiju dolaze da rade stranci\nBy RedakcijaPosted on November 11, 2019 November 11, 2019\nDogovor Srbije, Severne Makedonije i Albanije, u delu koji se odnosi na zajedničke radne dozvole podrazumeva izmenu zakona.\nKonkretno Srbija mora da izmeni Zakon o zapošljavanju stranaca i Zakon o strancima.\nMinistar za rad, zapošljavanje, boračka i socijalna pitanja Zoran Đorđević kaže za Tanjug da predstoji dugotrajan proces da se dogovoreno na sastanku u Ohridu minulog vikenda i realizuje.\nSmatra da će taj posao biti lakši utoliko što u zemljama EU već postoji radna dozvola koja dobijena u bilo kojoj zemlji, važi i u svim državama članicima Unije.\n“Želimo da to iskoristimo i da na neki način preslikamo i kod nas. Srbija teži da uđe u EU, i to će onda nama biti vrlo lako, da se samo prebacimo na sistem EU”, rekao je Đorđević za Tanjug.\nNajpre treba da se izmeni Zakon o zapošavanju stranaca, koji je u nadležnosti njegovog resora, i Zakon o strancima, koji je u nadležnosti MUP-a.\nKaže da je o izmenama zakona već razgovarao sa ministrom unutrašnjih poslova Nebojšom Stefanovićem i da će se sutra njih dvojica imati sastanak.\n“Što se tiče našeg zakonodavstva, vrlo brzo ćemo da rešimo šta je to potrebno da promenimo, ali posle toga nam ostaje da vidimo kako ćemo to da sprovedemo, a da bude efikasno i da na neki način imamo sigurnost”, rekao je Đorđević.\nĐorđević kaže da se nalazimo u okolnostima nedostatka radne snage i kada Srbija nastoji da privuce dosta novih investicija.\n“Svakako se otvara pitanje da li imamo dovoljno radne snage i svakako će ona biti potrebna. Želimo da budemo lideri u regionu. U takvim okolnostima je potrebno da otvaramo granice i da pružamo mogućnost da možda iz regiona dodju ljudi da rade u Srbiji”, naveo je Đorđević.\nPostupak za zapošljavanje stranaca vezan je za privremeni boravak i radne dozvole, a u skladu sa trenutnim zakonima definisani su i svi uslovi za zapošljavanje stranih državljana.\nStranci dobijaju posao pre vize\nJedan od uslova za zapošljavanje stranaca, koji se konkretno odnosi na izdavanje vize za duži boravak, počinje sa primenom od 1. januara 2020. godine.\nPostupak će moći da se pokrene iako je stranac i dalje u inostranstvu, a proces pribavljanja vize za duži boravak u toku.\nTo znači da će od 1. januara sledeće godine poslodavac koji želi da zaposli stranca moći da pokrene postupak za ishodovanje radne dozvole, iako on još uvek nije u Srbiji.\nPostoji nekoliko načina da stranac dobije boravak u našoj zemlji, a jedan od njih je i ponuda za posao iz zemlje u koju aplicira.\nPostupak za izdavanje radne dozvole vodi se pred Nacionalnom službom za zapošljavanje, a sve aktivnosti oko pribavljanja radne dozvole pokreće poslodavac.\nU slučaju podnošenja zahteva za izdavanje radne dozvole za zapošljavanje, Nacionalna služba je u obavezi da po prijavi potrebe za zapošljavanjem koju podnosi poslodavac, sprovede test tržišta rada.\nCilj je da se utvrdi da li ima drugih radnika sa potrebnim kvalifikacijama u našoj zemlji, a koje kompanija zahteva.\nZahtev za privremeni boravak po osnovu samozapošljavanja takodje je jedan od načina da stranac dobije radnu dozvolu, a ovo važi za strance koje žele da se samozaposle, odnosno otvore svoju firmu u našoj zemlji i da rade u njoj kao zaposleni.\nTag: Mali Šengen stranci\nPrevious post: Univerziteti sa nastavom na engleskom u Albaniji\nNext post: Poslanici pitaju: Šta je u dogovoru “mali Šengen”


Odgovor ministra Dragana Lukača na neistine Dragana Mektića koje je iznio gostujući na BN televiziji.\n"Sarajevski klovn od ministra u liku Dragana Mektića ponovo se drznuo da napada i kriminalizuje institucije Republike Srpske.\nOvo je jednan od njegovih već nebrojenih pokušaja da uruši kredibilitet institucija i same Republike Srpske. Isto je uradio sa neutemeljenom pričom o paravojnim i parapolicijskim jedinicama sa kojom je svjesno nanio ogromnu štetu Republici Srpskoj na unutrašnjem i međunarodnom planu. Ova priča se pokazala kao potpuno izmišljena, a u cilju destabilizacije i vođenja specijalnog rata protiv Republike Srpske na čijem čelu stoji sarajevski "državni ministar" Mektić. On i dalje uporno i vrijedno radi protiv svega što ima obilježje i predznak "srpsko", a po naređenju svojih nalogodavaca iz Sarajeva. Oni ga drže upravo zbog potrebe da se obračunavaju sa institucijama Republike Srpske po starom Muratovom principu da će to Srbi bolje uraditi za njihov račun nego i sami muslimani.\nI upravo tako pošalju i koriste kao klovna u cirkusu "našeg ministra", kako je to jednom prilikom sam izjavio Naser Orić za srbina Mektića. Istog onog kojeg izvuku iz zadnjeg džepa i pošalju da blati Republiku Srpsku, a on sav sretan to radi sa velikim elanom, a sve samo da mu ne izvuku iz zadnjeg džepa krivičnu prijavu za ratna dešavanja u Prnjavoru, koja već stoji spremna u Tužilaštvu BiH i samo čekaju da Mektić kaže da nešto nije spreman uraditi protiv institucija RS, pa da je aktiviraju. Ali on je spreman prodati i narod i Republiku, i obraz i čast koje je odavno bacio pod noge samo da bi zadržao stolicu u Sarajevu sa koje pljuje na Republiku Srpsku, a koja mu garantuje sigurnost od procesuiranja na Sudu.\nPo istom naređenju je "njihov ministar" a Srbin Mektić svakodnevno napadao Ministarstvo unutrašnjih poslova Republike Srpske da se naoružava i da to nije potrebno i legalno, jer po njegovom stručnom mišljenju Srbima na ovom prostoru ne prijeti nikakva opasnost, bez obzira što u BiH postoje hiljade radikalnih islamista spremnih da prvom prilikom ponovo sijeku srpske glave. Međutim "njihov ministar", a srbin Mektić neće da priča o tome, jer nije dobio odobrenje od svojih mentora i nije priča na štetu Republike Srpske za koje je on zadužen da provodi.\nU istom stilu je i njegova zadnja cirkuska predstava i izjava za BN TV da vrh Ministarstva unutrašnjih poslova Republike Srpske "dila drogu" i da on ima za to čvrste argumente, ali samo mu treba da SZP dobije podršku u oktobru na izborima da bi on mogao da se obračuna sa kriminalom u Republici Srpskoj. Valjda da se obračuna sa kriminalom u svom stilu kao što obećava skoro četiri godine iz Sarajeva, a svaku izjavu o velikom kriminalu u Republici Srpskoj, koji nikako da dokaže, dok u Federaciji BiH sve cvijeta od poštenja i niko nije zapamtio nijednu takvu Mektićevu izjavu. Osim ako mu je bila potrebna za lične obračune sa pojedincima.\nAko čovjek na poziciji ministra bezbjednosti sa čvrstim argumentima o "dilanju droge", kao što on kaže, nema mogućnosti da pokrene postupak o kriminalu onda je potpuno nesposoban ili je samo lažov bez ikakvog argumenta koji i dalje pokušava da blati institucije RS kao i ranije.\nPozivam Mektića da svoje "čvrste argumente" dostavi njegovom prijatelju direktoru Perici Staniću i SIPA-i, koja je Upravna organizacija u njegovom Ministarstvu bezbjednosti, da ispitaju sve u vezi njegovog navoda i za to ne moraju čekati oktobar, jer imaju sve zakonske mogućnosti ako imaju i navodne Mektićeve dokaze, za koje odgovorno tvrdim da su lažni i izmišljeni kao i sve što on radi svih ovih godina zabavljajući narod svojim klovnovskim predstavama. Takođe, pozivam i Republičko tužilaštvo Republike Srpske da pozove Mektića i uzme izjavu od njega u cilju utvrđivanja istine na okolnosti koje je iznio na BN televiziji, optužujući vrh Ministarstva unutrašnjih poslova Republike Srpske čime je počinio krivično djelo lažnog prijavljivanja po KZ RS i na osnovu kojeg mora odgovarati".


OPEN SOURCE INVESTIGATION: Premijer je u AIR SERBIA napravio gubitak 67 milijardi evra! - Dnevni Žurnal\nOPEN SOURCE INVESTIGATION: Premijer je u AIR SERBIA napravio gubitak 67 milijardi evra!\nPrema finansijskom izveštaju Er Srbije iz 2014, ta kompanija godinu je završila sa minusom od 67 miliona evra. Gubici ove kompanije pokrivaju se iz budžeta Srbije, a samo u 2014. Vlada je upumpala 69.318.442 evra u Er Srbiju. Ono što je još gore jeste činjenica da se finasijki izveštaji ove kompanije čuvaju u strogoj tajnosti, piše Open source investigations (OSI).\nEtihad ervejz 2013. godine potpisao je ugovor o strateškom partnerstvu sa Vladom Srbije. Tada je pokrenuta Er Srbija, a ugašena je nakon skoro 70 godina stara nacionalna kompanija JAT ervejz. Vučić je govorio o godišnjim gubicima JAT-a, a činjenica je da je ta kompanija poslovala znatno bolje nego što sada posluje Er Srbija, piše OSI.\nPrema sporazumu koji su potpisale Vlada Srbije i Etihad, ta kompanija ima 49 odsto udela kao i pravo da pet godina upravlja Er Srbijom. Takođe, obe strane trebalo je da ulože 40 miliona dolara u novu kompanije, a složili su se da svaka dalje obezbedi i finansiranje u iznosu od 60 miliona dolara.\nVučić je isticao da očekuje da kompanija postane profitabilna u roku od godinu dana, a u skladu s tim u martu 2015. naveden je neto dobit od 2.7 miliona evra za 2014. godinu.\nMeđutim, kako piše OSI, ostvareni rezultat bio je u stvari direktna investicija Vlade Srbije. Za samo godinu dana, Vučićeva vlada upumpala je oko 69 miliona evra u Er Srbiju. U stvari, 40 miliona dolara koje je obećao Etihad nisu investicija već kreditna garancija Vlade Srbije.\nPrema sporazumu, tokom 2017. Etihad mora da pokrije srazmeran deo poslovnih gubitaka (49 %). Ako kompanija sa sedištem u UAE odluči da napusti projekat Er Srbija, srpski narod će morati da plati 40 miliona dolara, navodi OSI.\nVučićeve laži o Er Srbiji\nVučić je tvrdio da je JAT ostvarivao značajne gubitke, međutim to je bila laž. Kako tvrdi OSI u svom tekstu, JAT je u svojoj istoriji radio znatno bolje nego što Er Srbija trenutno posluje. Gubitak od 67 miliona evra u 2014. godini mnogo je gori nego bilo koja godina u poslovanju JAT-a. Pre gašenja 2013, JAT je prijavio gubitak od 7 miliona evra u 2009, 25.6 miliona evra u 2010, 30.4 miliona u 2011. i 32.6 miliona u 2012.\nS druge strane, Er Srbija nema javne finansijske izveštaje, tačnije ti izveštaji poznati su samo malom broju ljudi. Takođe, ta kompanije i Agencija za privredne registre (APR) krše zakone Republike Srbije jer ne obljavljuju finansijske izveštaje u okviru zakonskog roka. Međutim, nijedan državni organ nije reagovao na ovu situaciju.\nUzgred, na sajtovima Er Srbije i APR-a poslednji objavljeni finansijski izveštaj je izveštaj JAT-a iz 2013. godine.\nKako navodi OSI, sam Vučić je pokrenuo partnerstvo Vlade Srbije i Etihada. A zanimljiva je činjenica da je predsednik Etihada Džejms Hogan lični prijatelj osnivača lobističke agencije Bell Pottinger čije je usluge koristio upravo Vučić. Hogan je početkom ove godine dobio otkaz zbog „loših poslovnih rezultata“.\nPostavlja se pitanje šta će se desiti sa Er Srbijom u 2017. godini. Prema porazumu potpisanom između Vlade Srbije i Etihada, kompanija je mogla da računa na državne pomoći i subvencije do 31. decembra 2016. Da li će Etihad pokriti polovinu gubitaka Er Srbije? Da li će Er Srbija bankrotirati?\n(Izvor: Open source investigations)


Kancelarije za najam u Uđite u kancelariju otvorenog plana spremnu za korišćenje za 15 osobe na lokaciji Regus USCE Tower 11070 Beograd, USCE Business Centre, 19th Floor, 6 Mihaila Pupina Blvd\nNapravite bazu za svoje poslovanje u kancelariji otvorenog tipa od 100 m2 na lokaciji Regus USCE Tower, idealnoj za 15 zaposlenih. Naše velike kancelarije potpuno su opremljene i u njima smo se pobrinuli za sve detalje – od nameštaja do WiFi veze velike brzine, kako biste Vi mogli da se fokusirate na vođenje i razvoj svog poslovanja.\n⦁\tCene počinju od iznosa 430600RSD\nKancelarije otvorenog tipa za 15 osobe dostupne su pod fleksibilnim uslovima, tako da možete da dodajete prostor, pa čak i da se preselite na drugu lokaciju – gde god je potrebno da budete. Napravite bazu za svoje poslovanje u kancelariji otvorenog tipa od 100 m2 na lokaciji Regus USCE Tower, idealnoj za 15 zaposlenih. Naše velike kancelarije potpuno su opremljene i u njima smo se pobrinuli za sve detalje – od nameštaja do WiFi veze velike brzine, kako biste Vi mogli da se fokusirate na vođenje i razvoj svog poslovanja. Pronađite fleksibilne kancelarije za iznajmljivanje na samo jedan dan ili ostanite duže vreme i personalizujte svoj prostor tako da on odgovara jedinstvenim potrebama Vašeg poslovanja. Regus kancelarije otvorenog tipa obuhvataju: ⦁\tPristup našoj globalnoj mreži sa više hiljada lokacija širom sveta ⦁\tStručno obučeni tim centra i tim za podršku ⦁\tBezbednu tehnologiju poslovne klase i WiFi ⦁\tŠtampače i pristup administrativnoj podršci ⦁\tČišćenje, komunalne usluge i obezbeđenje ⦁\tRadno mesto dostupno na sat, dan ili mesec ⦁\tRedovne događaje u zajednici I mogućnost umrežavanja ⦁\tJednostavne rezervacije i upravljanje nalogom preko naše aplikacije ⦁\tPrilagodljive i fleksibilne rasporede rada ⦁\tMogućnost promene veličine prostora ili lokacije tako da odgovara Vašim potrebama ⦁\tVisokokvalitetan ergonomski nameštaj ⦁\tDodatni pristup zajedničkom radnom prostoru od 120 m2 ⦁\tCene počinju od iznosa 430600RSD *Sve slike prikazane u ovoj listi pripadaju našim lokacijama, ali se možda ne odnose na ovaj konkretni centar. Pošaljite upit sada


EPO: Rekordan broj zahteva u 2017. za zaštitu intelektualne svojine - Dijalog.net\nNaslovna Politika Evropska unija EPO: Rekordan broj zahteva u 2017. za zaštitu intelektualne svojine\nEPO: Rekordan broj zahteva u 2017. za zaštitu intelektualne svojine\nMinhen, 12. mart 2018. – Evropska kancelarija za patente (EPO) je 2017. godine primila rekordan broj zahteva za zaštitu intelektualne svojine, a na vrhu liste po broju prijava patenata prvi put je kineska kompanija Huawei.\nVeći broj patenata prijavila je većina evropskih zemalja, a Nemačka i Francuska su u prvih pet država po broju zahteva.\n"U pogledu patenata, 2017. je bila pozitivna godina za Evropu", izjavio je predsednik EPO Benoa Batisteli.\nEPO je saopštila da je 2017. bilo 165.590 prijava za evropski patent, što je rast od 3,9%.\nVećina zahteva došla je iz SAD (26%), zatim iz Nemačke (15%), Japana (13%), Francuske (6%) i Kine (5%). Kina je u prvih pet zemalja dospela zahvaljući velikom rastu svojih prijava patenta od 16,6%.\nKineska kompanija Huawei je sa 2.398 prijava prva na listi. Iza nje su Siemens sa 2.220 zahteva, LG sa 2.056 i Samsung sa 2.016. zahteva za zaštitu intelektualne svojine.\nVećina evropskih zemalja je 2017. podnela veći broj prijava patenata. Među zemljama s najvećim brojem prijava, rast je zabeležen u Francuskoj (za 0,5%), Nemačkoj (1,9%), Velikoj Britaniji (2,4%) i Holandiji (2,7%).\nManje patenata prijavile su Norveška (za 0,6%), Belgija (1,9%) i Portugal (5,7%).\nUzimajući u obzir broj prijava patenata na milion stanovnika, na prvom mestu je Švajcarska, sa 884 prijava na milion stanovnika, zatim Holandija (412) i Danska (377).\nVećina patenata prijavljena je u oblasti medicinske tehnologije, digitalne komunikacije i komjuterske tehnologije.\n"Rast potražnje za evropske patente potvrđuje atraktivnost Evrope kao tržišta vodećih tehnologija", rekao je Batisteli.\nEPO je odgovorio na tu konstantnu potražnju efikasnim merama, rekao je Batisteli i dodao da je istovremeno poboljšan kvalitet proizovda i servisa EPO.\nOrganizacija sa sedištem u Minhenu ima 7.000 zaposlenih i 38 zemalja članica.\nČlanice EU su kreirale novi patent koji bi pokrio celu zajednicu, jedinstveni patent, ali proces ratifikacije je još u toku, prenosi Euractiv.\nPredhodno Evropski socijalisti traže alternativu da izbegnu germanizaciju Evropskog parlamenta\nSledeće Konkurs za projekte kojima se doprinosi unapređenju položaja i statusa Roma i Romkinja\nTop Tags Vlada Republike Srbije mladi Pravosuđe vladavina prava Evropska unija Evropska komisija Srbija i Evropska unija konkurs Civilno društvo evropske integracije mediji Politika OCD lokalna samouprava Društvo


Dodik: Niko neće zaustaviti narodnu integraciju Srbije i RS-a – Fokus.ba\nDodik je napomenuo da u Republici Srpskoj i u opštinama u Federaciji BiH, koje su većinski naseljene srpskim stanovništvom, Srbija gradi bar po jedan objekat, što je Vučićeva želja\nČlan Predsjedništva BiH Milorad Dodik poručio je danas na 54. Kočićevom zboru u Stričićima na Manjači da niko neće zaustaviti narodnu integraciju Republike Srpske i Srbije.\nOn je naglasio da Srbija i Republika Srpska bez oklijevanja pokazuju svoju saradnju na najbolji mogući način.\n“Srbija je u posljednje dvije godine dala Republici Srpskoj bespovratno 32 miliona evra za različite infrastrukture projekte širom RS-a”, podsjetio je Dodik i zahvalio predsjedniku Srbije Aleksandru Vučiću za ovu pomoć.\n“U potpunosti shvatam Kočića tek sada kada sam otišao u Sarajevo ovih deset mjeseci i koliko je aktuelno i danas njegovo poimanje i prikaz položaja koji se ničim nije suštinski promijenio osim što su sada neke druge ličnosti na istorijskoj sceni”, rekao je Dodik.\nDodik je ponovio da su Srbi davno naučili da samo gdje imaju svoju državu imaju i slobodu, a ako nemaju državu onda im se desi Jasenovac ili etničko čišćenje koje se desilo u Hrvatskoj i značajnom dijelu Federacije BiH.\n“Zato se mi ovdje na Manjači moramo okupljati i ovo Kočićevo zborovanje je poruka svim našim ljudima da nismo odustali od okupljanja”, rekao je Dodik.


Večeras na Mećavniku počinje "Boljšoj": Koncert Nemanje Radulovića na otvaranju - Hello! magazin\nVečeras na Mećavniku počinje “Boljšoj”: Koncert Nemanje Radulovića na otvaranju\nŠesti muzički festival “Boljšoj“ koji je osnovao Emir Kusturica, a koji se održava uz podršku kompanije “Gasprom njeft”, počinje večeras na Mećavniku.\nBoljšoj će tokom četiri dana biti mesto susreta najharizmatičnijih violinista današnjice, Nemanje Radulovića, Julijana Rahlina i Romana Simovića sa svetski proslavljenim pijanistom, po mnogima naslednikom čuvenog Horovica, Denisom Macujevim.\nŠezdeset muzičkih talenata iz Srbije, Republike Srpske i Rusije takmičiće se za zlatnu, srebrnu i bronzanu matrjošku u dve starosne kategorije: 13-17 godina i 18-25 godina. O najboljima će odlučiti žiri koji čine predsednik Dražan Kosorić, dekan Muzičke akademije Univerziteta u Istočnom Sarajevu, ruski pijanista Jurij Rozum i profesor Zoran Komadina.\nFestival će otvoriti njegov osnivač, Emir Kusturica, i Aleksandar Dibalj iz “Gasprom njefta”, a na svečanom otvaranju nastupiće baletski prvak Konstatin Kostjukov uz pratnju prvaka Jovice Begojeva i solista Miloša Marijana i Tatjane Tatić. Nakon zvanične ceremonije otvaranja, koncert će održati naš proslavljeni violinista Nemanja Radulović sa svojim ansamblom “Dabl Sens“.\nSutra, drugog festivalskog dana, gosti večernjeg programa biće američki gitarista Geri Lukas, koji će oživeti nemu filmsku komediju “Šahovska groznica” Vsevolda Pudovkina iz 1925. godine, kao i sopran Elena Ustaeva, violončelista Dragan Đorđević Suzuki i Veliki orkestar Škole za muzičke talente iz Ćuprije.\nJedan od trenutno najboljih pijanista sveta, Denis Macujev nastupiće treće festivalske večeri koji na Boljšoj festival dolazi pravo sa Svetskog prvenstva u fudbalu gde je imao titulu ambasadora. Denis Macujev izvešće koncert za klavir i orkestar br. 2, u ce molu, Op. 18, Sergeja Rahmanjinova i Rapsodiju u plavom Džordža Geršvina uz Simfonijski orkestar Boljšoj pod dirigentskom palicom maestra Ivana Josipa Skendera.\nNa završnoj festivalskoj večeri nastupiće violinisti Julijan Rahlin i Roman Simović sa sekstetom oformljenim specijalno za festival Boljšoj u kojem, sem njih, sviraju Sara Mekelrejvi, Milena Simović, Boris Andrijanov i Dragan Đorđević. Posle nastupa u okviru seksteta, Simović će izvesti Muzičke ilustracije Sviridova i Koncert za violinu i orkestar u ce molu Johanesa Bramsa.\nPomenuti gosti održaće majstorske kurseve, a pijanista Macujev držaće javni čas svim zainteresovanim muzičarima. Specijalni gost Festivala je Vlatko Stefanovski trio koji će nastupiti na zatvaranju, 17. jula.\nBoljšoj, emir kusturica, Kultura


Ima li na Južnom polu uglja i nafte? - Društvo - Dnevni list Danas\nPočetna » Društvo » Ima li na Južnom polu uglja i nafte?\nPrelistavamo predratne listove Vreme i Pravda - 23. jun 1939. godine\nMaja Repić23.06.2019. 07:30\nZa razliku od većine dosadašnjih ekspedcija, ova za cilj ima i osvajanje zaleđenih predela.\nAdmiral Berd je čak pred članovima Senata rekao da da je siguran da Antarktik skriva velike količine uglja i nafte.\nPrema njegovim rečima, tamo se nalaze nalazišta uglja dovoljno velika da snabdevaju cele Sjedinjene Američke Države, najmanje jedan vek.\nKako Berd tvrdi, pretpostavku da tamo ima uglja potkrepljuje i činjenica da je tamo pre mnogo hiljada vekova bila suptropska klima, prenosi Pravda.\nPravda takođe prenosi vest da su Japanske vlasti uputile ultimatum komandama engleske i američke mornarice, u kome zahtevaju da luka Svatao i sve okolne budu najdalje do četvrtka evakuisane od strane svih ratnih brodova.\nIstog dana list Vreme piše o potpisivanju francusko-turskog ugovora kojim sandžak Aleksandreta, izuzev varoši Antiohije, postaje sasatavni deo Turske.\nUgovorom je predviđeno i da Francuska nastavi da brani nezavisnost Sirije, i da neće ustupiti ni jednoj drugoj sili mandatska prava koja ima nad ovom zemljom.\nVreme takođe piše i o predaji Karađorđevih topova pred Vojnim muzejem u Gornjem gradu Kalemegdanske tvrđave.\nOve topove je Hitler odredio da budu vraćeni Beogradu povodom posete kneza-namesnika Pavla Karađorđevića Nemačkoj, prenosi Vreme.\nNa zabavnim stranama našla se vest o 36 neobjavljenih Napoleonovih pisama prodatih na jednoj licitaciji u Parizu.\nSva ova pisma u kojima Napoleon do detalja govori o svojim ljubavnim osećanjima, pronađena su u vili Paoline Borgeze.\nOsim ove licitacije u Parizu, najavljena je još jedna u Ženevi na kojoj će biti ponuđena Napoleonova vojna prepiska, prenosi Vreme.\nAdolf HitlerJapanseverni polVesti iz prošlostiBeograd\nJedno reagovanje na “Ima li na Južnom polu uglja i nafte?”\n23. juna 2019. u 09.43\nTa ptica na našem jeziku rečeno je više puta bila tamo ali poslednji put je imala teške gubitke i više nije letela plovila na tu stranu.Zašto ,nije ozvaničeno ali špekuliše se da ga je tamo napao neko opak i silan.Mada je on napomenuo da taj deo zemlje nije kako se zvanično priča .


Skoro 700 miliona korisnika ima Windows 10 | PC Press\nSkoro 700 miliona korisnika ima Windows 10\n1. april 2018. Marijana Pečić\nŠef Microsoft-ovog Windows sektora, Terry Myerson, koji napušta tu poziciju iskoristio je ovu priliku kako bi se obratio javnosti putem oproštajnog pisma na Linkedln-u. U njemu navodi kako operativni sistem Windows 10 trenutno ima gotovo 700 miliona korisnika, dok je komercijalna upotreba tog operativnog sistema poboljšana za 84 odsto na godišnjem nivou.\nKompanija je ranije istakla da će godišnje donositi dve velike nadogradnje za Windows 10. Sledeća ovakva nadogradnja se očekuje u prvoj polovini aprila i biće Redstone 4, dok je druga Redstone 5 i trenutno je u razvoju, a planirano je da stigne tokom ove jeseni. Microsoft-ov Windows Insider program sada ima 15 miliona korisnika.\nIpak valja podsetiti da uprkos navedenim brojkama, Windows 10 i dalje nije vodeći Microsoft-ov operativni sistem. Pre otprilike dva meseca Windows 10 je uspeo da prestigne Windows 7 i postane najpopularniji operativni sistem kompanije. Međutim, prema poslednjim podacima NetMarketShare-a na prvom mestu po zastupljenosti se opet nalazi Windows 7 (za koji Microsoft pruža službenu podršku do 2020. godine) koji drži 41,61 odsto udela na tržištu, dok je Windows 10 na drugom mestu sa udelom od 34,06 odsto, a za njim sledi Windows 8.1 na trećem mestu sa 5,66 odsto.\nTagovi: broj korisnika, Microsoft, nadogradnja, operativni sistem, Redstone 4, Redstone 5, Terry Myerson, Windows 10, Windows 7, Windows 8.1, Windows Insider program\n← Elon Musk žrtva lažnih vesti\nKada je vreme da date otkaz →


„Zvezda najveći favorit za osvajanje titule u ABA“ – Čivijaš Radio Šabac\n„Zvezda najveći favorit za osvajanje titule u ABA“\nCedevita Olimpija u ponedeljak od 18 sati dočekuje Crvenu zvezdu u 17. kolu ABA lige.\n„Crvena zvezda je svakako najveći favorit za osvajanje titule šampiona u ovom takmičenju. Tim koji igra u Evroligi i ima po tri ravnopravna igrača na svakoj poziciji. Igraju fizički i odlično su vođeni. Ako želimo da meč završimo pozitivnim rezultatom, moramo da odigramo jednu od najboljih utakmica u sezoni“, rekao je Golemac za klupski sajt.\n„Mormao da se vratimo na pobednički kolosek i uhvatimo ritam. Naši rivali su u petak ugostili Asvel u Evroligi i doživeli poraz u poslednjim trenucima meča. Bez obzira na to, oni će u Ljubljanu doći sa željom da dokažu zašto su prvi u regionalnoj ligi i zašto ove sezone igraju Evroligu. Potrebna nam je pobeda, pa ćemo dati sve od sebe da je obezbedimo u ponedeljak“, poručio je Omić.


petak, 11. okt 2019, 15:00\nNajveći vetropark na Zapadnom Balkanu "Čibuk 1" otvoren je u Mramorku kod Kovina. Vetropark sa 57 turbina i snagom od 158 megavata snabdevaće električnom energijom 113 hiljada domaćinstava i umanjiti emisiju ugljen-dioksida.\nPredsednik Aleksandar Vučić poručio je da je novi vetropark simbol uspeha, progresa i prosperiteta koji jedna zemlja može da napravi. Vučić je na svečanom otvaranju rekao da je vetropark prvi novi, veliki i vredan objekat u energetskom sektoru, koji je otvoren u poslednjih 30 godina. "Ovo pokazuje koliko Srbija ide napred, šta je u stanju da uradi, a što nije mogla uraditi pre četiri, pet, šest godina", rekao je Vučić. On je istakao i da će Srbija morati sve više da se orjentiše na zelenu energiju i da će to u budućnosti i raditi.\nPredsednik Vučić izjavio je da je razgovor sa specijalnim izaslanikom predsednika SAD Donalda Trampa za pregovore Beograda i Prištine, Ričardom Grenelom, bio ozbiljan, otvoren i odgovoran i da je to sve što može da kaže. "Za razliku od drugih političara, nisam tako velike pameti da bih mogao da vam pričam velike priče, volim da prođe određeno vreme, da razmislim, da vidim šta mi je činiti po nekim pitanjima", rekao je Vučić novinarima u Kovinu.\nOn je rekao da Prištini "nisu dobrodošli" Srbi koji žele prisustvo Srbije na Kosovu i Metohiji, da je to bilo tako i u vreme premijerskog mandata Ramuša Haradinaja, a da je još izraženije kod Aljbina Kurtija, te da to nije dobra poruka za Srbe na Kosmetu. Vučić je istakao da će biti teško za Srbe ako se ne ukinu prištinske takse od 100 odsto na robu iz centralne Srbije.\nNobelovu nagradu za mir za 2019-tu godinu dobio je premijer Etiopije Abij Ahmed zbog zalaganja za postizanje mira sa Eritrejom. U obrazloženju Švedske kraljevske akademije se navodi da je Ahmedu Nobel dodeljen zbog napora na postizanju mira i medjunarodne saradnje. Etiopija i Eritreja su obnovile saradnju u julu prošle godine, posle višegodišnjih sukoba. Nagrada vredna 900 hiljada dolara biće uručena 10-og decembra u Oslu.\nUkupno 677 polaznika 19-te i 20-te klase Centra za osnovnu policijsku obuku primljeno je u radni odnos u Ministarstvu unutrašnjih poslova. Ministar Nebojša Stefanović poručio im je da oni danas postaju nova snaga srpskog MUP-a. Istakao je da 42 hiljade ljudi u sistemu MUP radi da naša zemlja bude mirna, stabilna i bezbedna.\nNa svečanoj promociji, ispred Palate Srbije, kojoj je prisustvovala i premijerka Ana Brnabić, uz svečani defile najboljima su uručena priznanja na osnovu rezultata obuke, prakse i završnog ispita.


MILO ĐUKANOVIĆ NA IVICI BANKROTA\nFirma Mila Đukanovića nije platila ni cent poreskog duga opštini Budva u poslednjih godinu dana, objavile su podgoričke „Vijesti“. Kako piše podgorički list, osim što duguje za porez, njegovo preduzeće gomila gubitke koji su veći nego vrednost imovine firme, a račun mu je već godinu dana u blokadi.\nMeđu dužnicima od kojih Budva ne može da naplati poreski dug, godinama unazad je i Đukanovićeva firma, koja duguje na ime poreza na nepokretnost, a nije izmirila porez za zemljišni kompleks od dva hektara u podnožju brda Košljun na samom ulazu u Budvu, pišu „Vijesti“.\nOpština Budva je zbog toga Đukanovićevoj firmi „Global Montenegro“ pre godinu dana blokirala račun.\nTo potvrđuje i juče objavljeni izveštaj Centralne banke Crne Gore o preduzećima čiji se računi nalaze pod blokadom. Partnerska firma Đukanovića i njegovog kuma Vuka Rajkovića punih 368 dana je pod blokadom budvanske opštine koja potražuje 111.887,83 evra na ime poreza na nepokretnost.\nSa druge strane, Ministarstvo finansija blokiralo je opštini Budva sve račune zbog garancije od 29,3 miliona evra koju je aktivirala nemačko-austrijska kompanija WTE/EVN za gradnju postrojenje za tretman otpadnih voda u Bečićima.\n„Global Montenegro“ je bio u blokadi gotovo tri godine, sve dok nije krajem 2017. izmirio preko 60.000 evra poreskog duga opštini Budva. Nakon toga je krajem 2018. ponovo dospeo na listu blokiranih preduzeća zbog duga od 192.000 evra. Opština Budva je 2019. prinudno naplatila oko 100.000 evra, ali je ostao dug od 92.000, koji je sa kamatom dostigao 111.000 evra i još nije izmiren.\nLider DPS-a je sa Rajkovićem osnovao firmu „Global Montenegro“, koja je kupila zemljišni kompleks u Budvi krajem februara 2007. Đukanović je u nekoliko navrata objašnjavao da je firma novac za kupovinu atraktivnog kompleksa obezbedila zahvaljujući kreditu od pet miliona evra.\nKredit je uzet 14. februara 2008. od jedne podgoričke banke koja je u prethodnih pet godina imala upisanu hipoteku na zemljišnim parcelama. Početkom marta prošle godine u katastarskoj evidenciji Uprave za nekretnine „osvanula“ je nova hipoteka na imovinu „Global Montenegra“. Ona je na iznos od pet miliona evra u korist novog poverioca, „Heta Aset Rezolušn“.\nĐukanovićeva i Rajkovićeva firma uzela je još jednu kreditnu liniju u iznosu od 625.410 evra, kod iste banke i to, kako se navodi u katastarskoj evidenciji, 24. oktobra 2010.\nĐukanović je još u aprilu 2013. kada je prodao akcije u Prvoj banci i zaradio milion evra, najavio da će prodati i zemlju na Košljunu, ali do danas u katastarskoj evidenciji nije došlo do promene vlasnika.\nReč je o atraktivnom placu, jer je na parceli važećim Detaljnim urbanističkim planom „Potkošljun“ ucrtan rezidencijalni kompleks od 40 vila. Predviđeno je da ukupno bude izgrađeno oko 150 apartmana ukupne površine 27.000 kvadrata.\n„Global Montenegro“, kako piše u poslednjem u finansijskom izveštaju dostavljenom sredinom aprila Poreskoj upravi Crne Gore, prošlu godinu je završio sa minusom od 96.520 evra. Time se ukupni gubitak firme nagomilao na 4.010.379 evra.\nĐukanovićeva kompanija je i 2018. završila u minusu od 247.000 evra, 2017. je poslovala sa gubitkom od 253.000, a godinu pre toga minus joj je bio 67.000 evra.\nVrednost imovine firme iznosi 3,9 miliona evra. Dugoročni krediti su 5,4 miliona evra.


FIBA neće da pravi cirkus, evo ko može da igra u Ligi šampiona! - Sportske.net\nFIBA neće da pravi cirkus, evo ko može da igra u Ligi šampiona!\nPotpuno neočekivano, danas svi pričaju o FIBA Ligi šampiona.\nPoruka iz Partizana, crno na belo - Ovo je najbolji odgovor na poziv FIBA!Nismo dugo čekali na odgovor Ostoje Mijailovića!FIBA napada, ovo je njihova strategija ka pobedi nad Evroligom i obuhvata srpskog velikana!Jan Veseli ''dobro pamti sve'', pa i onaj najbolniji trenutak iz Partizana''Grobari'' u transu - Željko, trubači i ''Da volim crno-bele...''\nKako se bliži odluka Evrolige o eventualnom nastavku sezone, tako i FIBA pokušava da izađe iz totalnog zapećka.\nDanas se pojavila informacija da će FIBA krenuti u ofanzivu i pokušati da u Ligu šampiona privoli atraktivna imena, između ostalih i sa ovih prostora, poput Partizana, Budućnosti, Cedevita Olimpije, što bi, valjda, značilo da će Crvena zvezda opet u Evroligu.\nVrlo brzo stigla je i reakcija iz Partizana, od strane prvog čoveka kluba Ostoje Mijailovića, a onda je usledilo i dodatno objašnjenje iz FIBA.\nU zvaničnom odgovoru za ''Mondo'', FIBA je demantovala da je kontaktirala bilo koji od klubova koji su danas pominjani u medijima, već da kontakte najpre održava sa nacionalnim savezima, od kojih do 5. juna očekuje odgovor o imenima klubova koji ispunjavaju uslov za učešće u Ligi šampiona.\nTek onda bi moglo da dođe do kontakata sa klubovima, ukoliko oni uopšte budu želeli da se opredele za ovo takmičenje.\nA onda, ključna poruka iz FIBA:\n"Morate da se kvalifikujete da biste igrali u Ligi šampiona.\nPonekad sklapamo bilateralne dogovore sa nekim klubovima, uključujući dugoročne sporazume, ali oni idu uz striktne klauzule koje se tiču sportskih rezultata, a to mediji zaboravljaju.\nKlubovi mogu biti primljeni da igraju duže godina u Ligi šampiona, ali samo ako se za to sportski izbore u svojim nacionalnim ligama", navedeno je u odgovoru ''Mondu''.


Predsednik Odbora za evropske integracije Miloš Jevtić, sa članovima Odbora, sastao se danas u Domu Narodne skupštine sa ministarkom evropskih poslova Bugarske Gerganom Grančarovom. U delegaciji su bili i članovi Odbora Dušan Bajatović, Nataša Vučković, Gordana Čomić, Branislav Nedmović i Dejan Mirović.<?xml:namespace>\nMinistarka Grančarova je istakla da Bugarska podržava priključenje Srbije Evropskoj uniji i spremna je da nam pruži pomoć i prenese iskustva iz tog perioda. Ona je ukazala je na značaj parafiranja Sporazuma o stabilizaciji i pridruživanju sa Evropskom unijom i naglasila da će 2008. godina za Srbiju biti ključna na putu priključenja Evropskoj uniji.\nBugarska ministarka je izrazila uverenje da će Sporazum biti potpisan već u januaru naredne godine, a da će do kraja godine naša zemlja dobiti status kandidata za članstvo u Evropskoj uniji, posle čega će nam biti omogućeno korišćenje sredstava EU za privredni razvoj.\nPredsednik Jevtić je naglasio je da u Srbiji postoji politički konsenzus o potrebi pristupanja Evropskoj uniji, ali da je neophodno bolje upoznavanje javnog mnjenja sa prednostima koje nam ono donosi i sa evropskim vrednostima On je, takođe, ukazao na važnu ulogu ovog skupštinskog tela, na potrebu da se donese zakon o Narodnoj skupštini i izmeni Poslovnik, kako bi se omogućilo usvajanje tzv. “evropskih” zakona po ubrzanoj proceduri.\nBugarska ministarka je ukazala na značaj prekogranične saradnje između dve zemlje, posebno u oblasti infrastrukture, kao i da je već pripremljeno više projekata u Ministarstvu za regionalni razvoj.


Općina Centar: Socijalno ugroženim penzionerima 50 KM mjesečno za hljeb i mlijeko - Klix.ba\nBiH Općina Centar: Socijalno ugroženim penzionerima 50 KM mjesečno za hljeb i mlijeko\nOpćina Centar: Socijalno ugroženim penzionerima 50 KM mjesečno za hljeb i mlijeko\n26.1.2015. u 17:14\nImajući u vidu tešku ekonomsku situaciju u kojoj se nalaze pripadnici starije populacije, Općina Centar Sarajevo je u budžetu za 2015. godinu obezbijedila 238.000 KM za realizaciju projekta Stalna novčana pomoć za kupovinu hljeba i mlijeka penzionerima u stanju socijalne potrebe i osobama preko 65 godina starosti bez primanja.\nPlanirano je da ovim vidom pomoći bude obuhvaćeno 396 socijalno najugroženijih starijih sugrađana s područja općine Centar (333 penzionera i 63 osobe bez primanja, a koje su starije od 65 godina) koji će svakog mjeseca tokom ove godine putem Službe za upravu za rad, socijalna pitanja, zdravstvo izbjegla i raseljena lica dobivati od Općine iznos od po 50 KM namijenjen za kupovinu mlijeka i kruha.\nPrema riječima stručne saradnice iz oblasti socijalne zaštite u Službi za upravu za rad, socijalna pitanja, zdravstvo, izbjegla i raseljena lica Općine Centar Merside Veiz, do sada je za ovu vrstu pomoći prijavljeno samo 17 socijalno ugroženih penzionera, što je veoma mali broj s obzirom na trenutnu ekonomsku situaciju i položaj ove kategorije stanovništva.\nOvu pomoć trenutno koristi 317 socijalno ugroženih penzionera i 48 sugrađana starijih od 65 godina koji su bez ikakvih primanja, saopćeno je iz Općine Centar.


Srednjoškolci zabrinuti za imovinu, plaši ih nasilje, i traže video nadzor | Ist Media\n12:59: PM Saturday September 26, 2020\nObjavljeno 6. October 2012. at 09:56 piše Ist Media\nBOR, (Milica Živković, S.T.) Učenici završnih razreda četiri borske srednje škole su najzabrinutiji zbog vandalizma nad školskom i tuđom imovinom kao i nasilja među vršnjacima, pokazala je anketa koja je obavljena među srednjoškolcima u okviru projekta „Bezbedna škola“ a koju je sprovelo Ministarstvo unutrašnjih poslova Srbije.\nPitanja ankete su bila prvenstveno vezana za bezbednost u školi, i na osnovu nje je zaključeno da se u krugu škola ne konzumira alkohol i droga, ili je to bar redak slučaj.\n„Jedini porok koji ova deca vide kao problem je mnogo pušača u školskom krugu“, saopštila je rezultate ankete porptparol borske policije Anica Đurić, na tribini koja je održana u okviru ovog projekta.\nULICE ISPRED ŠKOLA NISU BEZBEDNE\nSkoro 50 procenata ispitanika smatra ulicu ispred škole kao najmanje bezbedno mesto, a nešto manji broj njih tu svrstava školsko dvorište i učionicu.\nInteresantno je da maturanti imaju najviše poverenja u razrednog starešinu, roditelje i najbolje drugove, a najmanje upravo u osobe koje bi trebalo da brinu o njima u školi – školskog policajca, pedagoga, psiloga i direktora.\nManje ispitanika je predložilo strože mere kažnjavanja i redovnu posetu učenika pedagoško-psihološkoj službi kako bi se na vreme uočili problemi pojedinaca.\nKao idejno rešenje za ove probleme i radi povećanja mera bezbednosti u školi, učenici su predložili da postavljanje video nadzora u svim školama koji će pratiti policija, ali i uvođenje većeg broja školskih policijaca.


Sindikat: Očekujemo da Vučić postigne dogovor o opstanku Fijata\nBeta 1. jula 2016. 10:10\nPredsednik sindikata kompanije Fijat automobili Srbija Zoran Marković izjavio je danas da svi radnici očekuju da će predsednik Vlade Srbije Aleksandar Vučić sa rukovodstvom te kompanije u Torinu postići dogovor o njenom opstanku i daljem razvoju.\n„Sindikat je na sastanku sa Vučićem izneo predloge o smenama, a svi radnici i sindikat očekuje da će on danas sa vrhom Fijata dogovoriti opstanak i nastavak razvoja Fijata u Srbiji“, kazao je Marković za Radio-televiziju Srbije.\nGovoreći o tome da zbog gašenja jedne od tri smene oko 900 radnika mora da napusti Fijat, on je kazao da je to stvar izjašnjavanja i da neće biti nikakvih prisila prema radnicima.\nVučić će se danas u Torinu u sedištu Fijata sastati sa izvršnim direktorom te kompanije Alfredom Altavilom razgovarati o planovima za fabriku u Kragujevcu.\nUz otpremnine i dodatna sredstva od fabrike, zbog gašenja smena oko 900 radnika mora da napusti kompaniju u Kragujevcu.


1 milion eura za razvojne projekte u BiH | EU ProLocal\nU okviru EU ProLocal programa, u Banjaluci je u ponedjeljak 18. oktobra održana ceremonija dodjele 1 milion eura bespovratnih sredstava za 13 razvojnih projekata. Novi grantovi predstavljaju nastavak podrške Evropske unije i Vlade Njemačke koja je započela dodjelom 3 miliona eura za 83 mala i srednja preduzeća u maju 2017. godine.\nRazvojni projekti su rezultat saradnje između partnerstava na lokalnom nivou, a fokusiraju se na četiri najdinamičnija sektora u BiH: drvo- i metaloobrada, agrobiznis i turizam.\n„Kroz podršku lokalnim zajednicama, poboljšavaju se i uslovi za život građana, i to je način na koji EU i Vlada Njemačke žele dodatno doprinijeti približavanju BiH Evropskoj uniji, rekao je Khaldoun Sinno, zamjenik šefa Delegacije EU u BiH u svom obraćanju, i dodao da je za napredak na ovom putu potrebno i dosljedno provođenje reformi od vlasti na svim nivoima.\nOvaj program podrške omogućava razvoj lokalnih komparativnih prednosti prema riječima zamjenika ministra vanjske trgovine i ekonomskih odnosa BiH Mate Franjičevića. Prema riječima Petra Đokića, ministra industrije, energetike i rudarstva RS, ovaj program podrške je već polučio dobre rezultate, a daljnji napredak u lokalnom ekonomskom razvoju očekuju se i u narednoj godini.


DNS: Potvrđeno jedinstvo - Televizija K3\nDNS: Potvrđeno jedinstvo\nNa sinoćnjoj sjednici Kolegijuma Demokratskog narodnog saveza potvrđeno je apsolutno jedinstvo rukovodstva DNS-a i odbačeni zlonamjerni pokušaji destabilizacije i raskola unutar stranke, saopšteno je danas iz DNS-a.\nU saopštenju se navodi da je iskazano zadovoljstvo postignutim rezultatima na Opštim izborima 2018.godine te konstatovano da se još jednom pokazalo da programska politika DNS-a, utemeljena na narodnim potrebama i interesima građana, ima sve veću podršku i da je nastavljen trend rasta izbornog rezultata DNS-a.\n– Postignuti rezultati nas obavezuju da još jače i snažnije gradimo jedinstvo DNS-a i da postignute rezultate ugradimo u koalicioni potencijal, što će doprinijeti brzom formiranju institucija RS i nastavku rada na započetim reformama. Prioritetni zadatak DNS-a je zaštita inetersa Republike Srpske, jačanje institucija i vladavina prava te razvoj ekonomije i zapošljavanje – navode u DNS-u.\nKolegijum izražava zadovoljstvo pobjedama zajedničkih kandidata za člana Predsjedništva BiH iz reda srpskog naroda i Predsjednika RS, čemu je DNS dao nemjerljiv doprinos.\n– Pozivamo članove DNS-a da i dalje sa rukovodstvom predano rade na realizaciji i jačanju politike DNS-a te vođenju odgovorne nacionalne politike – naodi se na kraju saopštena za javnost.


U sabirnoj akciji prikupljena pomoć za oko hiljadu porodica - Crveni krst Crne Gore\nU sabirnoj akciji prikupljena pomoć za oko hiljadu porodica\nCrveni krst Crne Gore je, u saradnji sa kompanijama Voli i Domaća trgovina, kao i nekim lokalnim partnerima, organizovao akciju prikupljanja pomoći za socijalno ugrožene porodice u Crnoj Gori. Sabirna akcija je realizovana 15. i 16. novembra, u Podgorici, Kotoru, Baru, Herceg Novom, Nikšiću, Pljevljima, Beranama i Tivtu.\nU akciji je bilo uključeno oko 220 volontera Crvenog krsta, koji su kupcima u prodajnim objektima dijelili flajere sa informacijama o akciji i pozvali ih da i oni svojim donacijama daju doprinos, uz poruku „Vaše malo, nekome puno“. Vidno su bile istaknute i korpe u kojima se sakupljala pomoć.\nGrađani su pretežno donirali sljedeće artikle: brašno, ulje, šećer, tjesteninu, konzerviranu hranu, gotove supe, higijenske artikle,… Prema prvim procjenama sa terena, prikupljeno je preko 5 tona pomoći. Tako će Crveni krst Crne Gore uspjeti da pripremi humanitarne pakete za oko 1000 porodica.\nAkcija prikupljanja pomoći se nastavlja tokom novembra. Crveni krst će se truditi da direktno od privrednih subjekata obezbijedi dodatne količine pormoći, kako bi distribucijom obuhvatio veći broj porodica.\nSva prikupljena pomoć će, putem opštinskih organizacija Crvenog krsta, biti distribuirana socijalno najugroženijim porodicama, u Danima Crvenog krsta, od 29. novembra do 6. decembra.\nOvim putem se zahvaljujemo svim građanima koji su svojim prilozima dali doprinos da se pruži humanitarni odgovor na potrebe socijalno ugroženih građana Crne Gore i pozivamo privredne subjekte da se i oni odazovu svojim donacijama.


Afera “Snimak”: Brisel traži pravni i politički epilog\n14. oktobar/listopad, 2013.\nIako će izvještaj Evropske komisije o napretku Crne Gore u evropskim integracijama zvanično biti objavljen u srijedu, već su poznati glavni zaključci koji su obuhvatili i aferu “Snimak”, o navodnoj zloupotrebi državnih resursa u partijske svrhe. Brisel po svoj prilici ne odustaje od prvobitnih zahtjeva da ta afera ima politički i pravni epilog u mjerljivim rezultatima.\nIako Evropska Komisija u godišnjem izvještaju o napretku konstatuje kako Crna Gora dobro napreduje prema članstvu u EU i kako je Brisel zadovoljan akcionim planovima crnogorske Vlade za poglavlja 23 i 24, koja se odnose na pravosuđe i temeljna prava, i ovoga puta evropska administracija zabrinuta je zbog nedostatka mjerljivih rezultata u borbi protiv korupcije na visokom nivou. U dokumentu se naglašava kako Crna Gora treba da obezbijedi "politički i pravosudni nastavak navodnih zloupotreba javnih fondova za ciljeve političkih partija", a što je u javnosti poznato kao afera “Snimak”. Da je shvatio šta ta poruka znači, u nedjelju je u pauzi zasjedanja Parlamentarne\nSkupštine OEBS-a u Budvi, pokazao šef crnogorske Skupštine i lider manje članice vladajuće koalicije Socijaldemokratske partije Ranko Krivokapić.\n“Politički dio je završio manje ili više uspješno ali tužilaštvo i sudstvo moraju dokazati svoju nezavisnost rezultatima koji će po evropskim kriterijumima biti mjerljiviji.“\nKoliko međutim evropska upozorenja i zahtjeve ozbiljno shvataju Krivokapićevi koalicioni partneri iz vladajuće Demokratske partije socijalista? Za člana Skupštinskog odbora za evropske integracije iz Pozitivne Crne Gore Dritana Abazovića izuzetno je važno to što aferu “Snimak” Brisel ne zaboravlja.\n“Da nije marginalizovana kao jedan temeljni problem ne samo izbornog procesa nego ukupnog procesa vladavine prava u Crnoj Gori. Međutim, da li će to biti dovoljno da pravosudni organi prime vrlo jasnu poruku da moraju nešto da rade u tom pravcu je vrlo diskutabilno. Raduje činjenica da su manji koalicioni partneri na fonu onoga što Evropska komisija zahtijeva ali to i dalje ne znači da njihova retorička zalaganja imaju neko uporište u praksi. Što se DPS tiče, mislim da su i do sada imali brojne prilike da se ograde ili da jednostavno unutar stranke identifikuju neke osobe koje su činile nelegalne radnje.”\nKakav je odgovor u civilnom sektoru čućemo od Daliborke Uljarević, direktorke Centra za građansko obrazovanje:\n“Jasno je da afera ‘Snimak’ za EU nije dobila adekvatan epilog i da ćemo evidentno u narednom periodu morati da vidimo adekvatno pravosudno okončanje te afere. Pokazuje se da što se DPS više opire tome i sama Evropska komisija postaje eksplicitnija navodeći konkretne slučajeve čije rješavanje očekuje, odnosno u kojim oblastima i na koji način želi da vidi mjerljive rezultate.”\nPodsjetimo, parlamentarna istraga afere “Snimak” završila se bez utvrđivanja političke odgovornosti čelnika vladajuće DPS za navodnu zloupotrebu državnih resursa u partijske svrhe, a kako su to sugerisali audio snimci sa sjednica vrha te partije uoči izbora. Pravosudno procesuiranje slučaja okončalo se pak oslobađanjem krivice svih visokih funkcionera DPS koji su označeni kao akteri afere.To je bio povod da Skupštinsko kontrolno saslušanje V.D. Vrhovnog državnog tužioca Veselina Vučkovića prođe u žestokoj polemici u kojoj su predstavnici opozicije i NVO MANS optužili tužilaštvo da je korumpirano.\nKakve su reakcije na to što je državni tužilac napustio kontrolno saslusašnje zbog optužbi da nije profesionalno obavio svoj posao u istrazi afere “snimak”?\n“Sudstvo je do sada funkcionisalo po partijskim direktivama i vrlo je teško očekivati da oni kao takvi sada nešto značajnije urade. Ipak , najvažnije je da Evropska komisija i EU kojoj mi težimo povećavaju pritisak u tom pravcu”, kaže Dritan Abazović.\nPovodom afere “Snimak”, ponovo je komentarisao i premijer Milo Đukanović koji učestvuje na skupštini OEBS-a u Bečićima.\n“Afera ‘Snimak’ je pokušaj spinovanja javnosti i suđenja jednoj partiji. Evo, vidjeli ste da je vrijeme pokazalo da je rad Anketnog odbora doveo do jednog administrativnog izvještaja. Nije se pojavio nijedan jedini argument koji bi potvrdio političke optužbe na račun DPS-a. Vidjeli ste i rezultat tužilačke istrage. Zanimljivo je da se nastavlja praksa u kojoj dio domaće i pojedini predstavnici međunarodne javnosti, sve s pozivom na nezavisnost sudstva, ispoljavaju svoja lična očekivanja prema crnogorskom tužilaštvu i sudstvu. Ja ne ispoljavam nikakva očekivanja osim da tužilaštvo i sudstvo radi svoj posao. Oni su odradili svoj posao i dobro bi bilo da ih poštedimo dobronamjernih očekivanja kojima samo projektuju svoje političke ciljeve”, poručio je premijer.\nCrnogorski političari nevini, krivi zaposleni\nSaslušanje o aferi "Snimak": Vučković vs Radulović


FEDEMUS – 25. Republički festival dečjeg muzičkog stvaralaštva – Lepe Vesti\n25. Republički festival dečjeg muzičkog stvaralaštva – FEDEMUS 2020 – završiće se koncertom „Veruj u sebe“ u petak, 23. oktobra 2020. od 17.00.\nObjavio urednik Dana Oct 21, 2020\nZavršni koncert manifestacije „Deca kompozitori“ Dečji kulturni centar Beograd organizovaće u sali „Donka Špiček“ (Takovska 8) bez prisustva publike. Ipak, koncert će moći da se pogleda uživo na YouTube kanalu DKCB.\nNa koncertu će učestvovati pobednici festivala – deca kompozitori i kantautori iz cele Srbije. Na ovogodišnji konkurs, koji je trajao od 15. januara do 15. marta, stiglo je više stotina kompozicija iz oko 35 mesta Srbije, koje su grupno ili pojedinačno komponovala deca osnovnih škola na svoje ili tekstove svojih vršnjaka.\nPo završenom konkursu, selekciona komisija, u sastavu naših eminentnih profesora muzike i aranžera, odabrala je 12 instrumentalnih i 11 vokalnih kompozicija. Snimljene vokalne kompozicije se nalaze na novom CD-u „Veruj u sebe“ u izdanju Dečjeg kulturnog centra Beograd.\nFestival dečjeg muzičkog stvaralaštva FEDEMUS „Deca kompozitori“, propisan nastavnim planom i programom u nastavi muzičke kulture Ministarstva prosvete i tehnološkog razvoja Republike Srbije, jedini je festival na kome deca učestvuju kao kompozitori, tekstopisci i izvođači.\nDeca Srbije, uzrasta od sedam do 15 godina, učestvuju na republičkom konkursu koji Dečji kulturni centar Beograd raspisuje svake godine za dečju kompoziciju u oblasti vokalnog i instrumentalnog stvaralaštva. Od 1995. godine festival afirmiše mlade talente i promoviše dečje stvaralaštvo i kreativan rad odraslih sa decom.\nKoordinator i muzički urednik Festivala je Mirjana Miličić Prokić.


Sutra isplata još jednog minimalca – Balkanekspresrb.rs\nSutra isplata još jednog minimalca\n07/09/2020 Off By BERB\nMinistar finansija, Siniša Mali, najavio je za sutra isplatu 60 posto od minimalne zarade u iznosu od 18.000 dinara, dok će 120 odsto od minimalne zarade za novoosnovana preduzeća biti isplaćeno 21. septembra:\nZa ovu tranšu obezbeđeno je 18,4 milijarde dinara. Svi zaposleni kod preduzetnika u srednjim i malim preduzećima, njih 1.018.630, dobiće od države 60 posto minimalne zarade, odnosno po 18.000 dinara. Reč je o 234.634 firmi. To je poslednja, peta minimalna zarada koju Vlada uplaćuje na namenske račune preduzeća koja koriste pomoć. Ukupan paket ekonomskih mera namenjen građanima i privredi težak je oko 5,8 milijardi evra, odnosno 12,5 odsto BDP.\nMali tvrdi da su ove mere sačuvale desetine hiljada radnih mesta u Srbiji. Kaže da je najvažnije što plate u javnom sektoru neće biti smanjene, a penzije će se povećati iduće godine:\nNe znam da li građani shvataju koliko je važno otvaranje kancelarije Razvojne finansijske korporacije u Srbiji. To će biti snažan signal investitorima da smo mi bezbedna zemlja za ulaganja. Krenuće povoljni krediti malim i srednjim preduzećima i podrška investicionim projektima privatnog sektora.\nNovozaraženih 56, jedna osoba preminula, 35 pacijenata na respiratorima\nSuveniri u Narodnom pozorištu


PUTOVANjA: DETALjNO SE INFORMISATI\nMinistarstvo spoljnih poslova preporučuje državljanima Republike Srbije koji neodložno moraju da putuju u inostranstvo da se prethodno detaljno informišu da li je i pod kojim uslovima nameravano putovanje moguće realizovati, s obzirom da je veliki broj zemalja uveo ograničenja u pogledu ulaska i boravka stranih državljana zbog pandemije korona virusa, kao i da se ti uslovi često menjaju na dnevnoj bazi.\nPotencijalnim putnicima sugerišemo i da se podrobno informišu o epidemiološkoj situaciji na izabranoj destinaciji. Savetuje se oprez najvišeg stepena i redovno praćenje preporuka i uputstava nadležnih organa Srbije, kao i zemlje u koju se putuje.\nRežim ulaska državljana Republike Srbije u pojedinačne zemlje možete naći ovde. Napominjemo da, i pored redovnog ažuriranja liste, u međuvremenu može doći do promena, te stoga savetujemo da za informacije o uslovima putovanja u određenu zemlju kontaktirate diplomatsko-konzularno predstavništvo te zemlje u Beogradu (listu stranih diplomatsko-konzularnih predstavništava u Beogradu možete naći ovde).


Predsednik Srbije Aleksandar Vučić je na konferenciji za novinare rekao da očekuje odgovor na pitanje da li će se Briselski sporazum sprovoditi ili neće, dodavši da je Priština prekršila brojne sporazume.\nPredsednik Srbije Aleksandar Vučić izjavio je danas da je "sit poziva obema stranama" i pozvao one koji pozivaju Beograd i Prištinu na uzdržanost da kažu šta je Srbija uradila, čime je napala ili ugrozila drugu stranu, osim što govore da ih ne poštuje kao državu.\nVučić je rekao da će pozvati međunarodnu zajednicu i reći im "Ili ćete da provodite briselski sporazum, ili nemojte više da nas zamajavate", a moliće ih da urazumi nerazumne, a ako to ne urade Srbija će umeti da zaštiti svoju zemlju i, ako bude potrebno, doneće ekonomske mere koje će biti značajne.\nIstakao je da očekuje odgovor na pitanje da li će se Briselski sporazum sprovoditi ili neće, dodavši da je Priština prekršila brojne sporazume.\nVučić je na konferenciji za novinare naveo da su "stigli razni tobož kompromisni predlozi" i da neki misle da je strpljenje Srbije bezgranično.\n"Ako se nastavi ugrožavanje Srba pozvaćemo Kfor da zaštiti živote i imovinu srpskog življa na Kosovu i Metohiji, ali pogrom i divljanje nad Srbima i progon srpskog stanovništva nećemo dozvoliti", poručio je Vučić na konferenciji povodom akcije ROSU na severu Kosova.\nIstakao je da će sutra biti održana sednica Saveta za nacionalnu bezbednost, a pre toga će razgovarati sa ambasadorima Kvinte, na njihov zahtev, da "vidi šta hoće".\nPozvao je da se "smanji stopa licemerja koja je neizdrživa prema Beogradu", a Srbe da ne nasedaju na provokacije Prištine.\nVučić je kazao da je danas razgovarao sa evropskim komesarom za spoljnu politiku i bezbednost Đosepom Boreljom i da je neke od njegovih predloga odbio.\nUpitan da li evropski predstavnik Miroslav Lajčak stoji iza ideje o postupanju ROSU, Vučić je rekao da to nije tako i da iz privatnih razgovora zna da u Briselu nisu srećni.\nVučić je dodao da je Lajčak bio upoznat sa onim što Priština hoće da radi, da je o raznim stvarima bio upoznat i na sastanku na Bledu i da je još i tada govorio da predstoji težak period.\nPredsednik Srbije je poručio da Srbija zapadni svet neće tretirati kao neprijatelje, već će od njih tražiti istinu i pravdu.\nVučić je tokom konferencije rekao da su iz Prištine poslali 350 "do zuba naoružanih specijalaca" da rade posao "saobraćajne policije za skidanje tablica", te da su im danas smetale i srpske tablice iz Vranja na ambulantnom vozilu koje je vozilo bolesnike i da su skidali tablice suverene države.\nNa pitanje kakve bi mogle biti ekonomske mere protiv Prištine koje pominje, Vučić je rekao da ne želi da ih najavljuje, jer ih neće primenjivati.\nDodao je da je oslonac Srbije u onima koji poštuju međunarodno pravo i ne priznaju nezavisnost Kosova, ali pre svega u istini.\nUpitan šta će biti ako Beograd u ovoj situaciji dobije poziv na dijalog, Vučić je istakao da Srbija uvek mora da bude spremna na razgovor, ali da sada ne vidi smisao dijaloga, jer drugoj strani niko nije objasnio da ono što je potpisano mora da se poštuje.\nUpitan o razgovorima sa glavnim tužiocem Mehanizma u Hagu Seržom Bramercom i o roku za izručenje predstavnika Srpske radikalne stranke Petra Jojića i Vjerice Radete, Vučić je rekao da nisu izručeni već 17 dana, a da neće ni u narednih 13 ili 14.\nKako je rekao, sa Bramercom je razgovarao o važnim stvarima poput ukidanja tajnosti optužnica između Srbije i Bosne i Hercegovine, što bi omogućilo da dve države veruje jedna drugoj i da se napravi mehanizam verovanja, koji bi doprineo pomirenju Srba i Bošnjaka.\nKonferenciju za medije Vučić je završio velikim pozdravom srpskom junačkom narodu na Kosovu i Metohiji.


Misija OEBS-a na Kosovu obeležava Međunarodni dan demokratije | OSCE\nPočetna strana Priče Misija OEBS-a na Kosovu obeležava Međunarodni dan demokratije\n„Ja znam odgovor, ja znam odgovor“ – uzvikuje Gentiana Madžaraj, stara 17 godina, učenica srednje škole iz Kline, opštine na zapadnom Kosovu. Ona i još 40 učenika iz šest opština iz regiona, okupili su se u Ðakovici, 15. septembra kako bi estvovali u kvizu o demokratiji.\nKviz je jedan od 35 dešavanja organizovanih od strane Misije OEBS-a na Kosovu i posvećenih obeležavanju eđunarodnog dana demokratije, koji je osnovan od strane Ujedinjenih nacija 2007. godine. „Organizujući ova dešavanja kojima se slavi dan demokratije, Misija OEBS-a je želela da uvaži postignut napredak ali i da naglasi izazove sa kojima se Kosovo i njegov demokratski proces suočavaju“ – objasnio je Edis Arifagić, službenik odeljenja za demokratizaciju pri Misiji OEBS na Kosovu.\nPrihvatajući izazov demokratije\nUloga OEBS-a je ključna u razvoju demokratskih struktura na Kosovu još od 1999. godine. Prema Arifagiću, Kosovo sada ima funkcionalne opštine i institucije na centralnom nivou kao i upravna izborna tela, regulatorne agencije za medije i iskreno razvijen sektor civilnog društva. „Ipak mnogi izazovi ostaju“ – kaže on – „Rad institucija mora da bude blisko nadgledan zajedno sa njihovom spremnošću da uključe javnost u donošenje politika“. Misija je upotrebila slogan „Prihvatite izazov demokratije“ kako bi pozvala javnost da učestvuje u ovim dešavanjima. Cilj je bio da se javnost pozove da bude više uključena u rad opština i centralnih skupština kao i da se uključi u proces donošenja odluka. Dok je u većini mesta, Misija pomogla opštinama da organizuju otvorene dane i interakciju sa javnošću sa ciljem razmene mišljenja sa lokalnim stanovnicima, veliki broj dešavanja je bio posvećen omladini.\n„Želeli smo da se mladi ljudi zabave dok razmišljaju o demokratiji i njihovoj ulozi u njoj“ – kaže Aneta Samotyj, član OEBS-ovog opštinskog tima u Orahovcu, u južnom Kosovu. Ona i njen tim su organizovali ulični košarkaški meč kao i radionice u slikanju dok je lokalna radio stanica „Start“ informisala javnost o rezultatima turnira tokom dana. Orahovački umetnici u pisanju grafita su takođe dobili šansu da zablistaju. Ardit Zvanoga, star 19 godina, kao i njegovih par prijatelja su naslikali grafite sa porukom „Mir i dan demokratije“ na zaštitnom papiru koji je pokrivao zidove lokalnog stadiona. Upitan šta za njega predstavlja demokratija, odgovorio je: „Sloboda, samo da budem slobodan“. Ljudi u Orahovcu, Albanci i Srbi razvili su svoj jedinstven jezik koji nazivaju „rahovački“ i koji predstavlja kombinaciju albanskog, srpskog, turskog, makedonskog pa čak i poljskog i rumunskog jezika. Međutim, na mnogo načina, grad je još uvek podeljen. Međunarodne trupe na Kosovu, KFOR, još uvek čuvaju rolne bodljikave žice na ulazu u srpski deo grada kao sigurnosnu meru. Radoljub Grković, Srbin koji je pomogao u organizovanju događaja, kaže da je bodljikava žica ostavljena 1999. i 2004. godine i da je sada još uvek tamo kako bi se blokirao pristup srpskim kućama ako nešto krene naopako.\nIzazovi očigledno preostaju. U pećkom regionu, najveći broj učenika srednjih škola koji su učestvovali u kvizu kao izazove naglašavaju slobodu kretanja ne samo na Kosovu već i širom sveta. „Još uvek nam trebaju vize ukoliko želimo da odemo negde’’ – žali se Madžaraj. Demokratska prava za nju predstavljaju „sloboda kretanja, sloboda govora, pravo na glasanje, kao i pravo da budeš jednak sa ostalima“. „Još uvek ima puno posla koji treba uraditi“ – ističe Arifagić. „Dok smo postigli značajan uspeh u razvijanju demokratije na Kosovu, sloboda medija kao i autonomija opštinskih institucija mora biti sačuvana, parlamentarno nadgledanje mora da bude ojačano zajedno sa ulogom žena u demokratskim institucijama. Sve su ovo oblasti u kojima će OEBS nastaviti da radi i u budućnosti“.


Svešteniku Peranoviću određen jednomesečni pritvor\nIstražni sudija Višeg suda u šapcu Slobodan Velisavljević odredio je jednomesečni pritvor svešteniku SPC Branislavu Peranoviću, optuženom da je odgovoran za smrt Nebojše Zarupca (39), štićenika "Centra za odvikavanje od droge - Sretenje".\nSaslušanje pred istražnim sudijom trajalo je 3,5 časa i optuženi je izneo svoje vidjenje slučaja i rada Centra, rekao je sudija Velisavljević.\n"On je detaljno odgovarao na pitanja o slučaju i samom radu Centra za odvikavanje od droge. Osumnjičen je za ubistvo izazvano velikim brojem udaraca drvenim štapom i pesnicama usled čega je Zarupac pao u nesvest i udavio se zeludačnim sokom, što je zvaničan izveštaj patologa", izjavio je Slobodan Velisavljević agenciji Beta.\nSudija je naveo da će konačnu kvalifikaciju dela biti potrebno dodatno veštačenje.\nPredvidjena kazna za ubistvo, za koje je optužen sveštenik Peranović, je od 5 do 15 godina.\nPrema navodima istražnog sudije Velisavljevića, telo štićenika Centra pronadjeno je u ponedeljak oko 20.30 časova, u pomoćnoj kući sveštenika Branislava Peranovića udaljenoj dva kilometra od centra za odvikavanje.\nPeranović je nekadašnji upravnik "Rehabilitacionog centra Crna Reka" gde je lopatom prebijao štićenike.


sreda, 23 januar 2019 18:21\nDanas su u galeriji Internacionalnog umetničkog studija „Radovan Trnavac Mića“ svečano uručeni medicinski aparati za Opštu bolnicu Valjevo, kao donacija Internacionalnog umetničkog studija, ruskih umetnika i članova Humanitarne organizacije „Spomenak“ iz Beograda. Donaciju u vrednosti od 831.000 dinara u ime Opšte bonice Valjevo primila je dr Dragica Dimitrijević, šef neonatološkog odseka, koja se zahvalila donatorima i naglasila važnost dobijenih aparata, koji imaju primenu kod novorođenčadi.\n„Dobili smo Audiometar, aparat koji služi za skrining sluha kod beba, služiće za pregled svih 1300 novorođenčadi koji se rode u našem Porodlištu i koji slući za rano otkrivanje poremećaja sluha, samim tim i govora, a samim tim i ranu rehabilitaciju. Dobijen je Pulsni Oximetar (2 kom. prim. aut), koji nam je od nemerljive važnosti, zato što služi za otkrivanje kritičnih urođenih srčanih mana, jer deca nakad na rođenju, dok su u Porodilištu, ne moraju da ispolje nikakve znake, čak ni šum na srcu, a odu kući i ne daj Bože umru zbog kompleksne urođene srčane mane. Dobili smo i laringoskop (2 kom. prim. aut), koji služi za renimaciju i oživaljavanje novorođenčadi“, pojasnila je dr Dragica Dimitrijević medicinske uređaje koji su donirani Opštoj bolnici Valjevo.\nMirjana Vojić, direktorka Internacionalnog umetničkog studija „Radovan Trnavac Mića“ podsetila je da je cela ova humanitarna akcija započeta upravo u galeriju Studija „Tranavac“ grupnom izložbom „Srbija na slikama ruskih slikara“ pre 6 godina. „Umetnici iz Rusije koji su u Studiju izlagali 2013. godine bili su oduševljeni Valjevom, Srbijom i gostoprimstvom koje im je ukazano i želeli su na neki način da se oduže. Na naš predlog učinili su možda najlepšu stvar i ostavili celokupnu izložbu u humanitarne svrhe. Zahvaljujući Udruženju „Spomenak“ iz Beograda i njegovim članovima, koji su prepoznali ovu divnu ideju ruskih umentika i koji su otkupili celokupnu izložbu, danas smo se ovde sastali i omogućeno nam je da pomognemo Opštoj bolnici Valjevo i našim najmlađim sugrađanima“, rekla je direktorka Studija Mirjana Vojić.\nSaša Metejić, iz Humanitarnog udruženja „Spomenak“ iz Beograda naglasio je da je „Spomenak“ uvek uz sve dobre akcije i da se članovi udruženja nadaju da je ovo samo početak njihove saradnje sa valjevskom bolnicom i porodilištem. „Naše udruženje ima stalne članove koji su se nakon akcije gospodina Trnavca i našeg Slobodana Krivokapića uključili u ovu akciju, otkupili sve slike, prikupili dovoljno sredstava za kupovinu aparata po spisku valjevske bolnice. Želimo takođe da se zahvalimo firmama koje su izašle u susret sa potpunim „diskauntom“, odnosno bez marže nam dali aparate, tako da smo umesto jednog uspeli da kupimo 5 aparata, koje ćemo danas donirati. Nadamo se da je ovo početak saradnje valjevske bolnice i porodilišta sa našim udruženjem „Spomenak“. Tu smo uvek za sve dobre akcije i upravo pregovaramo o sledećoj akciji u martu mesecu, tako da se na nas možete osloniti u onom delu u kom smo propisani našim statutom“, rekao je Saša Matejić i naglasio da je celokupna poenta ovakvih akcija da se što više ljudi uključi u humanitarni rad.\nSlobodan Krivokapić iz Udruženja „Spomenak“ posebno se zahvalio firmama koje su isporučile ukupno 5 aparata koji su donirani Opštoj bolnici Valjevo. Reč je o firmi Audiovox iz Beograda, DEM iz Novog Sada i Delta Naissa iz Niša. „Oni su se stvarno svih svojih zarada odrekli, jer im je rečeno da je to u humanitarne svrhe i aktivno su se uključili u ovu humanitarnu akciju“, precizirao je Krivokapić.\nAkademski slikar Radovan Trnavac Mića naglasio je da su učesnici ove donatorske akcije ljudi dobre volje i dobre duše, ljudi koji žele dobro. „Ova naša akcija simbol je i stimulans drugima da rade ovo isto. Saradnja Internacionalnog umetničkog studija i Humanitarne organizacije „Spomenak“ samo je početak. Radićemo još. Danas smo imali divan sastanak u Gradskoj upravi sa ljudima koji predstavljaju naš grad, koji su takođe vrlo zainteresovani da nastavimo saradnju“, kazao je Mića Trnavac.\nZamenik gradonačelnika dr Zoran Živković rekao je da je zadovoljstvo u teškim vremenima pomoći ljudima koji su svoj posao ulažu sebe, ali i malim pacijentima kojima je ta pomoć uvek dobrodošla. „Posebno smo ponosni na ovu akciju, jer je realizovana kroz umetnost, koja kao i humanost spaja ljude i nacije. S toga dugujemo veliku zahvalnost ljudima dobre volje iz organizacije „Spomenak“, renomiranim ruskim umetnicima koji su podržali humanitarnu ideju Internacionalnog umetničkog studija „Trnavac“ čime će neonatološka služba valjevske bolnice biti bolje opremljena, a istovremeno će se povećati kapaciteti pružanja usluga najmlađim pacijentima“, istakao je zamenik gradonačelnika dr Zoran Živković.


Centar Podgorice dobio novi park - GlasCG\nGlasCG VIJESTI Centar Podgorice dobio novi park\nPosted on 02/29/2020 by glascg\nGradonačelnik Podgorice Ivan Vuković, sa saradnicima, obišao je danas radove na rekonstrukciji prvog dijela Ulice Vuka Karadžića. Nakon obilaska ove saobraćajnice otvaren je i park u Bloku N, u centru grada.\nKako je saopšteno iz Glavnog grada, gradonačelnik je izrazio zadovoljstvo što radovi na temeljnoj rekonstrukciji jedne od najvažnijih ulica u centru Podgorice teku po planu i što se već se naziru finalne konture njenog budućeg izgleda.\n„Ovo je jedan jako važan projekat za Glavni grad vrijedan 850.000 eura i vrlo sam zadovoljan kako teku radovi“, istakao je gradonačelnik i naglasio da će to biti najljepša ulica, ne samo u centru grada, nego i u Podgorici imajući u vidu blizinu Karađorđevog parka.\nVuković je podsjetio da je puno kišnih dana u novembru usporilo dinamiku izvođenja radova i izrazio uvjerenje da će u narednih dva mjeseca radove na ovom projektu privesti kraju, na zadovoljstvo mještana ovog dijela grada, ali i svih Podgoričana.\nGradoačelnik je dodao da je gradska uprava veoma posvećena oživljavanju centra grada koji se dugo godina nalazio u stanju koje nije bilo zadovoljavajuće i dodao da je u tom cilju pokrenut niz inicijativa kako bi strogom centru grada vratili podgorički duh.\n„Apsolutno sam uvjeren da smo na pravom putu sa projektima poput ovog, sa novim parkom u kvratu imeđu zgrada koje su okružene ulicama Vučedolskom, Slobode i Njegoševom“, istakao je gradonačelnik i dodao da će najavljenom rekonstrukcijom Bokeške ulice, pripremom projekta za rekonstrukciju Njegoševe ulice naredne godine, temeljnom sanacijom kolovoza i trotoara u ulicama: Balšića, Novaka Miloševa i Miljana Vukova u šta ćemo krenuti u drugoj polovni godine, centar Podgorice zasijati novim sjajem. On je saopštio da će se na taj način gradska uprava odgovorno odnijeti prema onome što je njena obaveza, odnosno da centar grada učinimo onakvim kakav on treba da bude. „ Krenuli smo u višemilionske investicije i nemam nikakvu dilemu da ćemo krajnjim rezulatom svi izuzetno zadovoljni i ponosni“, zaključio je Vuković.\nDirektor Agencije za izgradnju i razvoj Podgorice Srđan Raičević saopštio je da su radovi na ovoj saobraćajnici podrazumijevali njenu kompletnu rekonstrukciju, što znači da je urađena atmosferska, vodovodna, fekalna i tk kanalizacija.\n”Ova saobraćajnica će cijelom dužinom imati obostrani parking sa 56 parking mjesta, urađenih od behatona, trotoarske površine biće urađene od visokokvalitetnog kamena, što je prirodni nastavak onoga što je do sada urađeno u Karađorđevoj, Ulici slobode, na Trgu nezaviosnosti, a u ovom dijelu smo posadili i jedan dio drvoreda koji će kratisti ovu ulicu, a činiće ga 38 kamfora”, istakao je Raičević.\nDirektorica gradskog preduzeća Zelenilo Daca Popović izrazila je zadovoljstvo prilikom otvaranja prvog u nizu novih igrališta koje je planirano za ovu godinu, od ukupno sedamnaest.


► Vučić: Vlast dopušta da svi koriste svoje pravo na skupove\nVučić je za televiziju Prva, povodom protesta koje organizuje opozicija, rekao da skupovi nisu prijavljivani, kao i da učesnici tih skupova krše mere zdravstvene zaštite koje preporučuje "struka".\n"Cilj države je da pokažemo da se nećemo uplašiti onih koji misle fašističkim metodama da urušavaju državu", kazao je on.\nVučić je rekao da je interesantno da je na današnjem skupu više ljudi nego juče što mu, kako je kazao, govori da postoje ozbiljni problemi.\n"Ali ćemo zato morati da pokažemo odlučnost i ja pozivam građane, nevezano za to za koga će da glasaju. Pokazujem zabrinutost kao predsednik, ali i sigurnost i odlučnost da možemo da ih pobedimo, da se tome svi suprotstavimo i da čuvamo našu zemlju, naše vrednosti, budućnost naše dece", rekao je Vučić.\nNa pitanje da li je cilj ovih protesta da se rejting Srpske napredne stranke (SNS) i njegov lični spusti, odgovorio je da to rade sve vreme.\n"Ja priznajem: uspeli ste ljudi, ali imate izbore, pobedite na izborima samo nemojte više da urušavate ugled zemlje", kazao je Vučić.\nUpitan da li je lider pokreta Dveri Boško Obradović uhapšen posle protesta u Skupštini, on je rekao da narodni poslanik može da bude uhapšen samo ako je uhvaćen u izvršenju krivičnog dela za koje je predviđena kazna od preko pet godina zatvora.\nNaveo je i da su izbori odloženi da bi se sačuvali životi, a da sada ima još 45 dana više do izbora i da to sad opet nekima nije dovoljno.\n"Šta da radimo? Da produžimo vanredno stanje. Da ukinemo Ustav, da ukinemo zakone. Šta god da uradim uvek su nešto pričali", rekao je Vučić.\nVučić je kazao da se prvi put dogodilo da narodni poslanik pretuče drugog narodnog poslanika "i to ispred Doma Narodne skupštine".\nOn je rekao da će država i dalje da nastoji da očuva demokratske vrednosti, i da napravi, kako je dodao, "ekonomski bum" kao 2014. godine.\nProtestni skup protiv vlasti Srpske napredne stranke i predsednika Aleksandra Vučića, na koji je pozvao poslanik pokreta Dveri u Skupštini Srbije Srđan Nogo, počeo je u 17 časova na Trgu Republike u Beogradu, a prethodno je ta stranka danas organizovala protest na stepeništu Doma Narodne Skupštine.


Novi programi i veći budžet Fonda za nauku - Sandžak Haber - Sandžačke Internet Novine\nNaslovna Featured Istaknuto Novi programi i veći budžet Fonda za nauku\nBEOGRAD – Fond za nauku Srbije obeležio je danas dve godine od otvaranja prvog programa za finansiranje naučnih projekata, a koji trenutno finansira 177 naučnih projekata sa ukupnim budžetom od skoro 14 miliona evra.\nKako je saopšteno, od osnivanja, Fond za nauku je otvorio pet programa i podržao istraživanja iz svih oblasti nauke.\nNa projektima učestvuje više od 800 istraživača iz 75 naučnoistraživačkih organizacija iz Beograda, Novog Sada, Kragujevca, Niša, Čačka i Novog Pazara.\nOd ukupnog budžeta svih programa, u opremu je investirano 3,4 miliona evra, što predstavlja direktno ulaganje Fonda za nauku u naučnoistraživačke organizacije u Srbiji.\nPrvi projekti su počeli sa realizacijom pre godinu dana, ali su naučnici za ovo kratko vreme i pored otežanih uslova izazvanih pandemijom, vredno radili i objavili više desetina naučnih radova u međunarodnim časopisima.\nDirektora Fonda za nauku Srbije Milica Đurić Jovičić kaže da je kroz projekte koje Fond finansira uloženo u istraživače, razvoj nauke i savremenu opremu koja je omogućila našim naučnicima da u korak sa svetom rade na važnim istraživanjima.\n“Takođe, publikovani su i prvi rezultati projekata što će pomoći našim naučnicima da postanu vidljiviji u svetskoj nauci. Fond za nauku je istraživačima pružio priliku da rade na temama od velikog naučnog, ali i društvenog značaja, i podigao je odgovornost za rezultate istraživanja”, rekla je Đurić Jovičić.\nPrema rečima Đurić Jovičić, u okviru dosadašnjih programa, 26 projekata obuhvata i razvoj rešenja koja će imati direktnu primenu u privredi.\nNavodi da istraživači razvijaju energetski efikasne i jeftinije baterije bez litijuma, senzore za detekciju opasnih gasova, ekološke biocide za poljoprivredu, kolaborativne robote, softverske alate za uštedu energije i druga korisna rešenja.\n“Na osnovu prepoznatog potencijala, Fond za nauku priprema novi program koji će pored ostalog, obuhvatiti direktnu saradnju nauke i privrede. Pored toga, u pripremi je i poseban program namenjen društvenim i humanističkim naukama. Ovi programi će biti otvoreni u 2021. godini”, navodi Đurić Jovičić.\nNa četiri programa projekti su već uveliko u realizaciji, dok su na programu IDEJE projekti u fazi evaluacije za koju je angažovano više od 1.000 inostranih stručnjaka iz više 60 zemalja sveta.\nNa program IDEJE naučnici su konkurisali sa više od 900 predloga projekata.\nĐurić Jovičić navodi da je program IDEJE po svom obimu, budžetu i kriterijumima, najveći i najkompleksniji program Fonda za nauku.\n“S obzirom na veliku zainteresovanost istraživača, u narednom periodu očekuje se povećanje budžeta za Program IDEJE kako bi se podržalo što više projekata za finansiranje”, kaže ona.\nDodaje da su zahvaljujući brzom razvoju te institucije, velikom odzivu naučnika na konkurse Fonda, ali i pohvalama međunarodnih stručnjaka kada je u pitanju kvalitet projekata koji su dosad odobreni, pored budžetskih sredstava, obezbeđena i finansijska sredstva Svetske banke i Evropske unije.\nZahvaljujući tome, kaže, u Fondu trenutno rade na definisanju višegodišnjeg plana programa i javnih poziva koji će doneti nove prilike za naše naučnike.\nPrethodni tekstUdovičić uručio ugovore o stipendiranju najuspešnijim studentima DUNP\nSledeći tekstUEFA ukinula pravilo gola u gostima


Krivica zaposlene majke | Zelena učionica\napril 14 22:44 2018\nOno što se popularno naziva “majčinskim instinktom“ u suprotnosti je sa nužnošću savremenih mama da decu ostave na čuvanju u vrtiću, produženom boravku ili kod bebsiterke. Kod nas postoji opcija plaćenog porodiljskog odsustva od godinu dana bebinog života, što je za većinu žena na Zapadu nedostižan luksuz, tako da se mame ukoliko žele da se vrate na posao već od bebinog rođenja suočavaju sa različitim dilemama. Na primer, da li da doje bebu, da li da je “navikavaju na ruke“, itd. Zaposlene majke stoga često osećaju krivicu i ambivalenciju, poznatu kao „krivica zaposlenih majki“(working mother’s guilt’) . Evidentno je da sam faktor zaposlenosti odnosno nezaposlenosti majke nije od uticaja na bračne odnose ili razvoj dece. Od većeg su uticaja ukupne porodične okolnosti, stavovi i očekivanja majki odnosno očeva, te raspoređivanje raspoloživog slobodnog vremena.\nKako savladati pertle 0\nMajka đaka prvaka: Svečano obećavam 0\nZacenjivanje kod dece – belo i plavo 0\napril 15, 01:28 #1 Coka